qundao/data-zh-poetry huggingface dataset:
寄题临江徐秘阁儒荣堂
作者：楼钥
朝代：宋

沧水海豹来京畿，系裙尧舜深恶之。元祐政和能几时，女真航海来乞师。以燕伐燕夷攻夷，吾国何与潜与期。岛夷日张耶律卑，城门失火殃鱼池。督亢虽入空无赀，免夫赋及东南垂。庙谟颠倒几逆施，中原丘墟责谁尸。高皇匹马兴涣濉，南巡国步尤阽危。神旌北指虏屡隳，天虽悔祸庭未犁。两邦交聘玉节驰，廿年不见红旌旗。狂胡穷凶不自知，意欲投箠凌江湄。安知送死芜城西，倒戈势如蚁溃堤。三年拜赐无能为，再寻和议平创痍。中间纪载纷是非，颠末不备多怀私。痛定泣血作者谁，佥言乱华疑传疑。徐君忧世老不衰，会粹众作无棼丝。东观直笔多所资，蓬莱汉阁生光辉。儒荣名堂本训辞，大书流咏见丰碑。我昔假吏陪琬圭，故宫禾黍伤离离，洪河大山望而悲。壮士无数胡马肥，谓国有人何至斯。此心耿耿泪自挥，年运而往不可追。因君来觅儒荣诗，感触义槩矢以词。无由纵览读书帷，愿得版行用激臣子无穷思。
寄题临江徐秘阁儒荣堂
作者：楼钥
朝代：宋

沧水海豹来京畿，繫裙尧舜深恶之。
元佑政和能几时，女真航海来乞师。
以燕伐燕夷攻夷，吾国何与潜与期。
岛夷日张耶律卑，城门失火殃鱼池。
督亢虽入空无赀，免夫赋及东南垂。
庙谟颠倒几逆施，中原丘墟责谁尸。
高皇匹马兴涣濉，南巡国步尤阽危。
神旌北指虏屡隳，天虽悔祸庭未犂。
两邦交聘玉节驰，廿年不见红旌旗。
狂胡穷凶不自知，意欲投棰凌江湄。
安知送死芜城西，倒戈势如蚁溃堤。
三年拜赐无能为，再寻和议平创痍。
中间纪载纷是非，颠末不备多怀私。
痛定泣血作者谁，佥言乱华疑传疑。
徐君忧世老不衰，会粹众作无棼丝。
东观直笔多所资，蓬莱汉阁生光辉。
儒荣名堂本训辞，大书流咏见丰碑。
我昔假吏陪琬圭，故宫禾黍伤离离，洪河大山望而悲。
壮士无数胡马肥，谓国有人何至斯。
此心耿耿泪自挥，年运而往不可追。
因君来觅儒荣诗，感触义槩矢以词。
无由纵览读书帷，愿得版行用激臣子无穷思。
寄题台州倅厅云壑
作者：楼钥
朝代：宋

顷年登临赤城裏，江遶城中万家市。
治中寄我云壑图，快读新诗眼如洗。
回思岁月如星流，念念飞空寻旧游。
披图哦诗想幽致，直欲携筇上山头。
闻有于菟在岑蔚，晚径寒鸦敢翔集。
几年榛棘蔽鼪鼯，一朝绝境从中出。
细路虽非五达康，萦回自觉阻且长。
万壑风烟开绝顶，一丘曲折于中藏。
老砂射日银星炯，梅峡含风襟袖冷。
千岩高下各异状，如障如锋亦如领。
天景须凭意匠营，山不在高僊则名。
规抚已定力未暇，他时会有滕王亭。
风浪隔阔天垂幕，安得叩门亲剥啄。
诗成梦到故山川，睡美不知钟鼓传。
寄题台州倅厅云壑
作者：楼钥
朝代：宋

顷年登临赤城里，江绕城中万家市。治中寄我云壑图，快读新诗眼如洗。回思岁月如星流，念念飞空寻旧游。披图哦诗想幽致，直欲携筇上山头。闻有于菟在岑蔚，晚径寒鸦敢翔集。几年榛棘蔽鼪鼯，一朝绝境从中出。细路虽非五达康，萦回自觉阻且长。万壑风烟开绝顶，一丘曲折于中藏。老砂射日银星炯，梅峡含风襟袖冷。千岩高下各异状，如障如锋亦如领。天景须凭意匠营，山不在高仙则名。规抚已定力未暇，他时会有滕王亭。风浪隔阔天垂幕，安得叩门亲剥啄。诗成梦到故山川，睡美不知钟鼓传。
寄题吴汉英玩芳亭
作者：楼钥
朝代：宋

吴侯奕奕天分高，历记万卷无差毫。青云垂上忽归去，年来益收湖海豪。志同三闾时则异，玩此芳物亭之皋。视彼憔悴亦何苦，鼻间栩栩忘郁陶。诗文满轴寄海峤，灵均细论无乃劳。与君齐年况同袍，祇今衡门没蓬蒿。有芳可玩便自适，草间野卉时一遭。蓠芷辛夷兰杜若，未暇一一追离骚。
寄题吴汉英玩芳亭
作者：楼钥
朝代：宋

吴侯奕奕天分高，历记万卷无差毫。
青云垂上忽归去，年来益收湖海豪。
志同三闾时则异，玩此芳物亭之皋。
视彼顦顇亦何苦，鼻间栩栩忘鬰陶。
诗文满轴寄海峤，灵均细论无乃劳。
与君齐年况同袍，祇今衡门没蓬蒿。
有芳可玩便自适，草间野卉时一遭。
蓠芷辛夷兰杜若，未暇一一追离骚。
寄题吴绍古县尉经德堂
作者：楼钥
朝代：宋

问舍玉真下，读书经德中。心期知共远，臭味许谁同。吹笛夜凉月，舞雩春暮风。直须涵泳熟，毋负象山翁。
寄题吴绍古县尉经德堂
作者：楼钥
朝代：宋

问舎玉真下，读书经德中。
心期知共远，臭味许谁同。
吹笛夜凉月，舞雩春暮风。
直须涵泳熟，毋负象山翁。
寄题延平范氏六桂堂
作者：楼钥
朝代：宋
体裁：七言律诗

高门儒效许谁同，秀气于今照演峰。家学一椿连五桂，地灵两剑化双龙。三人衣钵清名接，累世簪缨庆事重。彼茁孙枝更林立，不须万户羡侯封。
寄题张法曹瞻云轩
作者：楼钥
朝代：宋

张侯名轩意可知，如登太行看云移。我虽未得登轩墀，不鄙要我巴人词。尔时膝下遨以嬉，欲斲数语语不随。娱侍东嘉乐无涯，官舍偪仄亲不怡。安舆相将甬水湄，日日东望劳支颐。秋风得檄欣星驰，归拜亲下聊信眉。官事有程不得违，欲去故国行迟迟。重来橘柚黄金垂，霜著新蟹双螯肥。海鱼甘鲜一尺围，欲奉色养春为期。瞻云之思今同之，慨然落笔成新诗。人閒至乐在庭闱，何用自缚微官为。君方欲解左顾龟，我亦日思投檄归。相望百里俱莱衣，从他天外闲云飞。
寄题张法曹瞻云轩
作者：楼钥
朝代：宋

张侯名轩意可知，如登太行看云移。
我虽未得登轩墀，不鄙要我巴人词。
尔时膝下遨以嬉，欲斵数语语不随。
娱侍东嘉乐无涯，官舍偪仄亲不怡。
安舆相将甬水湄，日日东望劳支颐。
秋风得檄欣星驰，归拜亲下聊信眉。
官事有程不得违，欲去故国行迟迟。
重来橘柚黄金垂，霜着新蟹双螯肥。
海鱼甘鲜一尺围，欲奉色养春为期。
瞻云之思今同之，慨然落笔成新诗。
人閒至乐在庭闱，何用自缚微官为。
君方欲解左顾龟，我亦日思投檄归。
相望百里俱莱衣，从他天外闲云飞。
寄题林宗山巢龟
作者：楼钥
朝代：宋
体裁：古风

彼泽之陂蒲与荷，有美一人伤如何。洁清如许岂不好，纫兰缀蓠何足多。七十二钻无遗策，不灵于己徒遭厄。人生何用千岁为，愿似巢莲足清白。
寄题正卿通判可高亭
作者：楼钥
朝代：宋
体裁：七言律诗

樟坡直上可高亭，未见高亭祇见名。想像岂能胜一览，登高安得快双明。大龙湫下听雷吼，白石岩头看日生。咫尺好山随杖屦，自应老笔擅诗声。
寄题江西刘氏勤有斋
作者：楼钥
朝代：宋
体裁：七言律诗

朴斲敷菑皆用勤，况吾儒者务多闻。万书插架非关我，一卷入心方属君。为学从来无止法，立身宁祇富多文。自怜习气今犹在，尚欲焚膏到夜分。
寄题汪端明坟庵真如轩
作者：楼钥
朝代：宋

山藏佳处竹藏庐，见说离家百里馀。已矣空求真学士，伤哉閒杀老尚书。后生自恨登门晚，壮岁宁忘跪履初。怅望九京那可作，此心徒切慕相如。万个筼筜一草庐，伤心埋璧十年馀。革声谁听尚书履，金榜空悬少保书。无复遗音追正始，尚传新作过黄初。真成一代风流尽，欢息浮生信六如。
寄题汪端明坟庵真如轩·其一
作者：楼钥
朝代：宋

山藏佳处竹藏庐，见说离家百里余。
已矣空求真学士，伤哉閒杀老尚书。
后生自恨登门晚，壮岁宁忘跪履初。
怅望九京那可作，此心徒切慕相如。
寄题汪端明坟庵真如轩·其一
作者：楼钥
朝代：宋

山藏佳处竹藏庐，见说离家百里馀。已矣空求真学士，伤哉閒杀老尚书。后生自恨登门晚，壮岁宁忘跪履初。怅望九京那可作，此心徒切慕相如。
寄题汪端明坟庵真如轩·其二
作者：楼钥
朝代：宋

万个筼筜一草庐，伤心埋璧十年馀。革声谁听尚书履，金榜空悬少保书。无复遗音追正始，尚传新作过黄初。真成一代风流尽，欢息浮生信六如。
寄题汪端明坟庵真如轩·其二
作者：楼钥
朝代：宋

万箇篔筜一草庐，伤心埋璧十年余。
革声谁听尚书履，金榜空悬少保书。
无復遗音追正始，尚传新作过黄初。
真成一代风流尽，欢息浮生信六如。
寄题王以道兰墅
作者：楼钥
朝代：宋
体裁：古风

百卉生深林，无人皆自芳。楚骚发妙意，惟兰乃能当。我欲效潞公，剩种坡之阳。不须强披拂，风来味愈长。君乃先为之，滋畹双雁乡。正欲生阶庭，聚书教诸郎。父子自同心，久之不闻香。老我行西归，一造君子堂。勉哉笃义方，双雁看高翔。
寄题蜀李氏义概堂
作者：楼钥
朝代：宋
体裁：五言律诗

养气非为侠，轻财弗市恩。仁声高月旦，义概彻天阍。称美推贤嗣，扬名有顺孙。活人几百万，何止驷容门。
寄题阆风刘允叔月波
作者：楼钥
朝代：宋

浮海思乘桴，拾月或挂席。何如阆风仙，渤澥坐中得。隐几时观澜，黏天四无壁。清夜水不摇，孤蟾静沈璧。飘风一过之，波光湛空碧。万顷玻璃田，荡以黄金液。我欲从之游，尚恐一层隔。何当携珍茶，石井试馀滴。
寄题阆风刘允叔月波
作者：楼钥
朝代：宋

浮海思乘桴，拾月或挂席。
何如阆风僊，渤澥坐中得。
隠几时观澜，黏天四无壁。
清夜水不摇，孤蟾静沈璧。
飘风一过之，波光湛空碧。
万顷玻璃田，荡以黄金液。
我欲从之游，尚恐一层隔。
何当携珍茶，石井试余滴。
寄题高汝一少卿识山堂
作者：楼钥
朝代：宋

庐山之高谁不识，欲识其真了难得。
往来山中最亲切，岭为横看峯是侧。
曾从彭蠡望山外，识得山南昧山北。
山体如如本不动，人苦求之愈多惑。
君今一堂据湓城，香炉五老皆嘉宾。
莫问后前与向背，面目还君多识真。
君今与山如故人，慎毋忽作白头新。
堂中燕坐静且寿，君其于此知吾心。
寄题高汝一少卿识山堂
作者：楼钥
朝代：宋

庐山之高谁不识，欲识其真了难得。往来山中最亲切，岭为横看峰是侧。曾从彭蠡望山外，识得山南昧山北。山体如如本不动，人苦求之愈多惑。君今一堂据湓城，香炉五老皆嘉宾。莫问后前与向背，面目还君多识真。君今与山如故人，慎毋忽作白头新。堂中燕坐静且寿，君其于此知吾心。
富览亭
作者：楼钥
朝代：宋
体裁：五言律诗

城郭占佳胜，眼高贞白鼍。霜天开浩荡，云屋涌嵯峨。四面山总好，东窗江最多。脚跟盘巨石，吞吐任风波。
寒食
作者：楼钥
朝代：宋
体裁：七言律诗

辅政无功日歉然，佳时攽赉屡传宣。已蒙授粲仍分茗，既荷贻牟更击鲜。酒号流香盛宝榼，烛然新火散青烟。孙儿不识君恩重，但觅东宫则剧钱。
寻春次韵
作者：楼钥
朝代：宋

一自东皇天上来，坐看芽檗起枯荄。化工潜有洪钧转，春事何劳叠鼓催。晚景鬓凋宁再绿，去年花谢又重开。赏花携酒那容缓，走遍郊原莫便回。晓来陌上雨斑斑，同社相将便出关。席地亦堪寻酒所，得园径与坐花间。从教多病须行乐，任是清贫也破悭。门外红尘深几许，谁人能得此身闲。
寻春次韵·其一
作者：楼钥
朝代：宋

一自东皇天上来，坐看芽檗起枯荄。化工潜有洪钧转，春事何劳叠鼓催。晚景鬓凋宁再绿，去年花谢又重开。赏花携酒那容缓，走遍郊原莫便回。
寻春次韵·其一
作者：楼钥
朝代：宋

一自东皇天上来，坐看芽蘗起枯荄。
化工潜有洪钧转，春事何劳迭鼓催。
晚景鬓凋宁再绿，去年花谢又重开。
赏花携酒那容缓，走遍郊原莫便回。
寻春次韵·其二
作者：楼钥
朝代：宋
体裁：七言律诗

晓来陌上雨斑斑，同社相将便出关。席地亦堪寻酒所，得园径与坐花间。从教多病须行乐，任是清贫也破悭。门外红尘深几许，谁人能得此身闲。
导引·吾皇尽孝
作者：楼钥
朝代：宋
体裁：词

吾皇尽孝，宗庙务崇尊。巨典备弥文。巍巍东向开基主，七世祔神孙。追思九闰整乾坤。环宇慕洪恩。从今密迩高宗室，千载事如存。
导引·吾皇尽孝
作者：楼钥
朝代：宋

吾皇尽孝，宗庙务崇尊。
巨典备弥文。
巍巍东向开基主，七世祔神孙。
追思九闰整干坤。
环宇慕洪恩。
从今密迩高宗室，千载事如存。
导引·孝宗纯孝
作者：楼钥
朝代：宋
体裁：词

孝宗纯孝，前圣更何加。高蹈处重华。丹成仙去龙輴远，越岸暮山遐。波臣先为卷寒沙。来往护灵槎。九虞礼举神祗乐，万世佑皇家。
导引（孝宗皇帝虞主自浙江还重华宫鼓吹导引曲）
作者：楼钥
朝代：宋

孝宗纯孝，前圣更何加。高蹈处重华。丹成仙去龙輴远，越岸暮山遐。
波臣先为卷寒沙。来往护灵槎。九虞礼举神祇乐，万世佑皇家。
寿安抚伯父
作者：楼钥
朝代：宋

东楼德泽流无穷，我公挺生庆所钟。琼枝玉树瑩精彩，迥然不堕风尘中。少年慷慨吐虹气，文词元不减侪辈。胸中妙蕴经纶才，剸剧裁繁特馀事。曾从莲幕试牛刀，举城但识刘功曹。澜翻荐口动天听，一语便逾华衮褒。上方欲革岭南弊，柬才果得吴刺史。不妨一勺饮贪泉，清德泠泠今可纪。凭轼雍容安七闽，列郡合词称得人。从兹十载秉麾节，坐令万里回阳春。洞庭风月潇湘雨，君王无复忧南顾。抗章乞得半生闲，遥指家山赋归去。庙堂未肯闲宏材，大开东閤需公来。朝随召节赴天阙，夜驰使驲归长淮。广陵卧治要汲直，金节荧煌照熊轼。底用腰缠十万钱，且看身享二千石。忽思鲈脍寒菰羹，拂衣欲遂乡关情。视去西阳如脱屣，意色萧然同斗生。画船重泛西湖上，水光山色都无恙。主人管领东风回，故园桃李倍清爽。六鳌背负三山归，轮囷老桧苍龙姿。了无尘俗败人意，棐几长物皆瑰奇。横岸纶巾披鹤氅，神情直出羲皇上。尘事到头曾不闻，卧听歌台传煖响。百花堂前手自栽，兴来一杯复一杯。人生亦欲自适尔，富贵于我何为哉。中春况属悬弧旦，史君亭榭风光煖。东君预借一分春，不许芳菲作春殿。绮罗香深初肆筵，弟兄酬酢杯相传。此时更复惜一醉，君从何处拚垂莲。五侯贵盛德未美，簪缨不满高阳里。何如清白传家风，奕世青毡尽朱紫。燕居今喜相比邻，其如四海须陶钧。羽书鼎来在朝夕，何数羔雁徒成群。芙蓉城中有仙宅，十洲三岛环其侧。此中乐不减商山，功成归作茹芝客。
寿安抚伯父
作者：楼钥
朝代：宋
体裁：古风

东楼德泽流无穷，我公挺生庆所钟。琼枝玉树莹精彩，迥然不堕风尘中。少年慷慨吐虹气，文词元不减侪辈。胸中妙蕴经纶才，剸剧裁繁特馀事。曾从莲幕试牛刀，举城但识刘功曹。澜翻荐口动天听，一语便逾华衮褒。上方欲革岭南弊，柬才果得吴刺史。不妨一勺饮贪泉，清德泠泠今可纪。凭轼雍容安七闽，列郡合词称得人。从兹十载秉麾节，坐令万里回阳春。洞庭风月潇湘雨，君王无复忧南顾。抗章乞得半生闲，遥指家山赋归去。庙堂未肯闲宏材，大开东閤需公来。朝随召节赴天阙，夜驰使驲归长淮。广陵卧治要汲直，金节荧煌照熊轼。底用腰缠十万钱，且看身享二千石。忽思鲈脍寒菰羹，拂衣欲遂乡关情。视去西阳如脱屣，意色萧然同斗生。画船重泛西湖上，水光山色都无恙。主人管领东风回，故园桃李倍清爽。六鳌背负三山归，轮囷老桧苍龙姿。了无尘俗败人意，棐几长物皆瑰奇。横岸纶巾披鹤氅，神情直出羲皇上。尘事到头曾不闻，卧听歌台传煖响。百花堂前手自栽，兴来一杯复一杯。人生亦欲自适尔，富贵于我何为哉。中春况属悬弧旦，史君亭榭风光煖。东君预借一分春，不许芳菲作春殿。绮罗香深初肆筵，弟兄酬酢杯相传。此时更复惜一醉，君从何处拚垂莲。五侯贵盛德未美，簪缨不满高阳里。何如清白传家风，奕世青毡尽朱紫。燕居今喜相比邻，其如四海须陶钧。羽书鼎来在朝夕，何数羔雁徒成群。芙蓉城中有仙宅，十洲三岛环其侧。此中乐不减商山，功成归作茹芝客。
寿安抚伯父
作者：楼钥
朝代：宋

东楼德泽流无穷，我公挺生庆所钟。
琼枝玉树莹精彩，迥然不堕风尘中。
少年慷慨吐虹气，文词元不减侪辈。
胸中妙藴经纶才，剸剧裁繁特余事。
曾从莲幕试牛刀，举城但识刘功曹。
澜翻荐口动天听，一语便逾华衮褒。
上方欲革岭南弊，柬才果得吴刺史。
不妨一勺饮贪泉，清德泠泠今可纪。
凭轼雍容安七闽，列郡合词称得人。
从兹十载秉麾节，坐令万里回阳春。
洞庭风月潇湘雨，君王无復忧南顾。
抗章乞得半生闲，遥指家山赋归去。
庙堂未肯闲宏材，大开东閤需公来。
朝随召节赴天阙，夜驰使驲归长淮。
广陵卧治要汲直，金节荧煌照熊轼。
底用腰缠十万钱，且看身享二千石。
忽思鲈脍寒菰羹，拂衣欲遂乡关情。
视去西阳如脱屣，意色萧然同斗生。
画船重泛西湖上，水光山色都无恙。
主人管领东风回，故园桃李倍清爽。
六鳌背负三山归，轮囷老桧苍龙姿。
了无尘俗败人意，棐几长物皆瑰奇。
横岸纶巾披鹤氅，神情直出羲皇上。
尘事到头曾不闻，卧听歌台传暖响。
百花堂前手自栽，兴来一杯復一杯。
人生亦欲自适尔，富贵于我何为哉。
中春况属悬弧旦，史君亭榭风光暖。
东君预借一分春，不许芳菲作春殿。
绮罗香深初肆筵，弟兄酬酢杯相传。
此时更復惜一醉，君从何处拚垂莲。
五侯贵盛德未美，簪缨不满高阳里。
何如清白传家风，奕世青毡尽朱紫。
燕居今喜相比邻，其如四海须陶钧。
羽书鼎来在朝夕，何数羔鴈徒成羣。
芙蓉城中有仙宅，十洲三岛环其侧。
此中乐不减商山，功成归作茹芝客。
寿戴君
作者：楼钥
朝代：宋

人日过，四日中，蓬壶此际诞仙翁。
香飘宝篆纤余碧，酒泛金樽潋滟红。
安道家声知有许，于公阴德自无穷。
祝君寿算将何似，千仞螺山耸碧空。
寿戴君
作者：楼钥
朝代：宋

人日过，四日中，蓬壶此际诞仙翁。香飘宝篆纤馀碧，酒泛金樽潋滟红。安道家声知有许，于公阴德自无穷。祝君寿算将何似，千仞螺山耸碧空。
小溪道中
作者：楼钥
朝代：宋

晚出城西门，循墙过南境。夏桥日沉辉，沈店月成影。纳纳川路遥，聒聒水声冷。攲枕拥衾裯，乐此寒夜永。
小溪道中
作者：楼钥
朝代：宋

晚出城西门，循墙过南境。
夏桥日沉辉，沈店月成影。
纳纳川路遥，聒聒水声冷。
欹枕拥衾裯，乐此寒夜永。
小溪道中
作者：楼钥
朝代：宋

簇簇苍山隐夕晖，遥看野雁著行归。久之不动方知是，一搭碎云寒不飞。后衕环村尽溯游，凤山寺下换轻舟。舟人努力双篙急，引得清溪逆岸流。
小溪道中·其一
作者：楼钥
朝代：宋

簇簇苍山隐夕晖，遥看野雁著行归。久之不动方知是，一搭碎云寒不飞。
小溪道中·其一
作者：楼钥
朝代：宋

簇簇苍山隠夕晖，遥看野鴈着行归。
久之不动方知是，一搭碎云寒不飞。
小溪道中·其二
作者：楼钥
朝代：宋

后衕环村尽溯游，凤山寺下换轻舟。舟人努力双篙急，引得清溪逆岸流。
小溪道中·其二
作者：楼钥
朝代：宋

后衕环村尽遡游，凤山寺下换轻舟。
舟人努力双篙急，引得清溪逆岸流。
小酌元卫弟听雨
作者：楼钥
朝代：宋
体裁：七言绝句

小阁临流暑气清，藕花的的照人明。移床更近栏边坐，要听棋声杂雨声。
小雨
作者：楼钥
朝代：宋
体裁：七言绝句

好风先雨到危栏，却送残云过别山。不用开襟强披拂，自然凉意满人间。
少保李公挽词
作者：楼钥
朝代：宋

戚闬疏恩厚，勋门积庆余。
弓弯飞将臂，架插邺侯书。
六纛秦官重，三槐汉相如。
惜哉终半百，闻者为欷歔。
少保李公挽词
作者：楼钥
朝代：宋

戚闬疏恩厚，勋门积庆馀。弓弯飞将臂，架插邺侯书。六纛秦官重，三槐汉相如。惜哉终半百，闻者为欷歔。
少及兄真率会
作者：楼钥
朝代：宋

昼锦坊中作真率，群从相过无俗物。
主人就树折杨梅，醉倒熏风凉拂拂。
小舟傍城登雉堞，坐看白鸟苍烟没。
须臾撑出洞天去，杰阁三层高突兀。
樽前赋诗贵神速，十分钝似辽天鹘。
从他银漏促残更，要见林閒红日出。
少及兄真率会
作者：楼钥
朝代：宋

昼锦坊中作真率，群从相过无俗物。主人就树折杨梅，醉倒薰风凉拂拂。小舟傍城登雉堞，坐看白鸟苍烟没。须臾撑出洞天去，杰阁三层高突兀。樽前赋诗贵神速，十分钝似辽天鹘。从他银漏促残更，要见林閒红日出。
少潜兄再立昼锦坊伯中弟有诗次韵
作者：楼钥
朝代：宋
体裁：七言律诗

东楼旧日史君家，盛德于今说孟嘉。昼锦门墙再兴起，乌衣巷陌倍辉华。虽无崔氏联三戟，肯学杨家簇五花。尤喜桂枝香不断，藏书满屋是生涯。
尚书尤公挽词
作者：楼钥
朝代：宋

敏甚五行下，豪釐耻不知。千人挥笔阵，万卷纳须弥。有夏传追蠡，先秦拾断碑。邺侯书插架，分付称家儿。忧国言多切，回天力有馀。众推真学士，上念老尚书。直道终难进，高怀只遂初。梁溪钓游处，此意竟何如。旧学方登用，公来领从臣。末光依日月，听履上星辰。共政将图旧，腾章屡乞身。甘盘终罔显，雨露未沾新。北面愿师承，东台拜老成。忘年容末至，叙契若平生。风月吟千首，雷霆寄一名。送车无路到，寒涕为君倾。
尚书尤公挽词·其一
作者：楼钥
朝代：宋
体裁：五言律诗

敏甚五行下，豪釐耻不知。千人挥笔阵，万卷纳须弥。有夏传追蠡，先秦拾断碑。邺侯书插架，分付称家儿。
尚书尤公挽词·其三
作者：楼钥
朝代：宋

旧学方登用，公来领从臣。末光依日月，听履上星辰。共政将图旧，腾章屡乞身。甘盘终罔显，雨露未沾新。
尚书尤公挽词·其三
作者：楼钥
朝代：宋

旧学方登用，公来领从臣。
末光依日月，听履上星辰。
共政将图旧，腾章屡乞身。
甘盘终罔显，雨露未霑新。
尚书尤公挽词·其二
作者：楼钥
朝代：宋

忧国言多切，回天力有余。
众推真学士，上念老尚书。
直道终难进，高怀只遂初。
梁溪钓游处，此意竟何如。
尚书尤公挽词·其二
作者：楼钥
朝代：宋

忧国言多切，回天力有馀。众推真学士，上念老尚书。直道终难进，高怀只遂初。梁溪钓游处，此意竟何如。
尚书尤公挽词·其四
作者：楼钥
朝代：宋
体裁：五言律诗

北面愿师承，东台拜老成。忘年容末至，叙契若平生。风月吟千首，雷霆寄一名。送车无路到，寒涕为君倾。
尚书张公挽词
作者：楼钥
朝代：宋

文靖饶风度，高皇记曲江。贤孙真是似，才气号无双。几见持英簜，终看拥碧幢。诚斋主诗社，到此亦心降。抚字推循吏，论思领从班。宏才名北阙，高兴属东山。同岁叨崇笃，比邻足往还。旧游成昨梦，衰涕不胜潸。
尚书张公挽词·其一
作者：楼钥
朝代：宋
体裁：五言律诗

文靖饶风度，高皇记曲江。贤孙真是似，才气号无双。几见持英簜，终看拥碧幢。诚斋主诗社，到此亦心降。
尚书张公挽词·其二
作者：楼钥
朝代：宋
体裁：五言律诗

抚字推循吏，论思领从班。宏才名北阙，高兴属东山。同岁叨崇笃，比邻足往还。旧游成昨梦，衰涕不胜潸。
尚书汤公挽词
作者：楼钥
朝代：宋

先正真良弼，彤墀四拜麻。决科承奕世，摛藻擅传家。禁路优持橐，侯藩几建牙。相门宜出相，恨不见堤沙。奏邸崇先契，周旋古括州。殿庭观唱第，海郡继承流。方快飞腾上，俄闻汗漫游。凤凰山下路，丹旆想悠悠。
尚书汤公挽词·其一
作者：楼钥
朝代：宋
体裁：五言律诗

先正真良弼，彤墀四拜麻。决科承奕世，摛藻擅传家。禁路优持橐，侯藩几建牙。相门宜出相，恨不见堤沙。
尚书汤公挽词·其二
作者：楼钥
朝代：宋
体裁：五言律诗

奏邸崇先契，周旋古括州。殿庭观唱第，海郡继承流。方快飞腾上，俄闻汗漫游。凤凰山下路，丹旆想悠悠。
尺五亭
作者：楼钥
朝代：宋
体裁：五言律诗

旧说城南社，今登山外亭。宫墙步可到，御柳望中青。引啸千岩响，哦诗过鸟听。曲栏频徙倚，归思渺东溟。
山中怀仲兄
作者：楼钥
朝代：宋
体裁：七言律诗

雁山曾御九秋风，更喜春深到此中。芳草绝怜随意绿，野花真是映山红。未知方丈景何似，直恐桃源路已通。起听朝鸡无恙否，兹游恨不与君同。
山行
作者：楼钥
朝代：宋
体裁：七言律诗

行入春山紫翠中，入山深处更桃红。一百五日麦秋冷，二十四番花信风。千顷摇青几蔽地，四山耸翠欲浮空。野桥横跨溪如练，待买轻舟下钓筒。
山行归来喜栽新竹
作者：楼钥
朝代：宋

平生好看竹，每见觉相与。
小大或疎密，一一皆媚妩。
恨无地可种，所至造竹所。
近方闢门径，得地寻丈许。
乞邻栽百箇，参差正当户。
天公有老眼，惠以三日雨。
山行不厌泥，但喜竹无苦。
归来报平安，翠叶多楚楚。
不妨来子猷，奚必希蒋诩。
何当遶扶疎，岁寒与君侣。
山行归来喜栽新竹
作者：楼钥
朝代：宋

平生好看竹，每见觉相与。小大或疏密，一一皆媚妩。恨无地可种，所至造竹所。近方辟门径，得地寻丈许。乞邻栽百个，参差正当户。天公有老眼，惠以三日雨。山行不厌泥，但喜竹无苦。归来报平安，翠叶多楚楚。不妨来子猷，奚必希蒋诩。何当绕扶疏，岁寒与君侣。
山阴道中·其一
作者：楼钥
朝代：宋
体裁：七言绝句

昨望山阴古道中，蕺山直上最高峰。今朝更踏山阴道，却向云间认八松。
山阴道中·其二
作者：楼钥
朝代：宋

捲上疎帘莫放垂，迎眸景色自淋漓。
有云更觉千山秀，不雨争知万壑奇。
古道经行尽遗迹，羣贤风度想当时。
奚囊莫怪新篇少，应接山川不暇诗。
山阴道中·其二
作者：楼钥
朝代：宋

捲上疏帘莫放垂，迎眸景色自淋漓。有云更觉千山秀，不雨争知万壑奇。古道经行尽遗迹，群贤风度想当时。奚囊莫怪新篇少，应接山川不暇诗。
嵩岳图
作者：楼钥
朝代：宋

先世前踪不可追，君从何处得全碑。上横嵩岳三千丈，下列齐公廿四诗。室号揖仙怀旧事，庵名面壁认遗基。青毡真是我家物，欲以琼瑶厚报之。
嵩岳图
作者：楼钥
朝代：宋

先世前踪不可追，君从何处得全碑。
上横嵩岳三千丈，下列齐公廿四诗。
室号揖僊怀旧事，庵名面壁认遗基。
青毡真是我家物，欲以琼瑶厚报之。
巾山
作者：楼钥
朝代：宋

两鳌赑屃随西行，势欲吸尽西江清。
是谁缭以千丈城，欲去不去岂不灵。
化为青山镇东溟，首冠窣堵双峥嵘。
安舆从东喜逢迎，笑指鳌背同来登。
春残雨足绿阴成，山鸟相和声咿嘤。
自从半山经小亭，仰望巨石扶轩楹。
千山万山拥翠屏，阴霾扫静纤云兴。
翠微下有长江横，衮衮不尽千古情。
广轩俯瞰万瓦平，佳处历历堪指名。
雪蓬蹙云连曲肱，蜂房蚁垤栖残僧。
扶栏更上三两层，一览物象无遗形。
徙倚未厌茗椀倾，长啸两腋清风生。
亲颜甚怡轮为停，我亦色笑喜不胜。
愿我双亲俱遐龄，方瞳炼颜华髮星，如此两峰相对青。
巾山
作者：楼钥
朝代：宋

两鳌赑屃随西行，势欲吸尽西江清。是谁缭以千丈城，欲去不去岂不灵。化为青山镇东溟，首冠窣堵双峥嵘。安舆从东喜逢迎，笑指鳌背同来登。春残雨足绿阴成，山鸟相和声咿嘤。自从半山经小亭，仰望巨石扶轩楹。千山万山拥翠屏，阴霾扫静纤云兴。翠微下有长江横，衮衮不尽千古情。广轩俯瞰万瓦平，佳处历历堪指名。雪蓬蹙云连曲肱，蜂房蚁垤栖残僧。扶栏更上三两层，一览物象无遗形。徙倚未厌茗椀倾，长啸两腋清风生。亲颜甚怡轮为停，我亦色笑喜不胜。愿我双亲俱遐龄，方瞳鍊颜华发星，如此两峰相对青。
巾山
作者：楼钥
朝代：宋
体裁：古风

两鳌赑屃随西行，势欲吸尽西江清。是谁缭以千丈城，欲去不去岂不灵。化为青山镇东溟，首冠窣堵双峥嵘。安舆从东喜逢迎，笑指鳌背同来登。春残雨足绿阴成，山鸟相和声咿嘤。自从半山经小亭，仰望巨石扶轩楹。千山万山拥翠屏，阴霾扫静纤云兴。翠微下有长江横，衮衮不尽千古情。广轩俯瞰万瓦平，佳处历历堪指名。雪蓬蹙云连曲肱，蜂房蚁垤栖残僧。扶栏更上三两层，一览物象无遗形。徙倚未厌茗碗倾，长啸两腋清风生。亲颜甚怡轮为停，我亦色笑喜不胜。愿我双亲俱遐龄，方瞳鍊颜华发星，如此两峰相对青。
巾山曲肱斋
作者：楼钥
朝代：宋
体裁：五言律诗

山立青冥外，人行紫翠间。小窗开木末，孤塔映江湾。平楚一何远，白云相与閒。我来不暇寝，冷坐对前山。
常禅师塔
作者：楼钥
朝代：宋

当时道价极光华，鸷兽相随共一家。象去虎亡师亦老，不须百鸟更衔花。从来猛虎性坚刚，据石依林死不僵。何待寒林班侍者，千年陪葬祖师傍。
常禅师塔·其一
作者：楼钥
朝代：宋
体裁：七言绝句

当时道价极光华，鸷兽相随共一家。象去虎亡师亦老，不须百鸟更衔花。
常禅师塔·其二
作者：楼钥
朝代：宋
体裁：七言绝句

从来猛虎性坚刚，据石依林死不僵。何待寒林班侍者，千年陪葬祖师傍。
广轩夜望
作者：楼钥
朝代：宋

点点万家灯，风清醉复醒。广轩高绝处，俯瞰一天星。
广轩夜望
作者：楼钥
朝代：宋

点点万家灯，风清醉復醒。
广轩高绝处，俯瞰一天星。
庭前一莲著花
作者：楼钥
朝代：宋
体裁：七言绝句

门外荷莲浥露华，绿云平地拥秋霞。病夫不能出门去，且看庭前第一花。
廨舍小轩
作者：楼钥
朝代：宋

衮衮羣山尾，横窗更此岑。
尘埃遮物外，风物宛山阴。
作吏何妨隠，寻山不用深。
居然一丘壑，便足快登临。
廨舍小轩
作者：楼钥
朝代：宋

衮衮群山尾，横窗更此岑。尘埃遮物外，风物宛山阴。作吏何妨隐，寻山不用深。居然一丘壑，便足快登临。
张夫人挽词
作者：楼钥
朝代：宋
体裁：五言律诗

妇德天然备，肥家五十年。平生勤内则，晚岁识真诠。倒廪非徼福，翻经亦应缘。于门有孙子，佳气蔼新阡。
张工部挽词
作者：楼钥
朝代：宋

忠简传清白，家声属弟昆。惟公殿诸老，积善见多孙。两桂昌书种，双椿蔼庆门。寿终无可憾，况有典刑存。壮岁登郎省，旌麾历五州。仁声号循吏，治行最诸侯。忧国言多切，筹边虑更周。积薪无恨望，终老得夷犹。敕局同寅旧，雌堂屡肯过。故人今有几，朝士更无多。问信书犹湿，相望鬓已皤。忽闻埋璧痛，薤露不成歌。
张工部挽词·其一
作者：楼钥
朝代：宋
体裁：五言律诗

忠简传清白，家声属弟昆。惟公殿诸老，积善见多孙。两桂昌书种，双椿蔼庆门。寿终无可憾，况有典刑存。
张工部挽词·其三
作者：楼钥
朝代：宋
体裁：五言律诗

敕局同寅旧，雌堂屡肯过。故人今有几，朝士更无多。问信书犹湿，相望鬓已皤。忽闻埋璧痛，薤露不成歌。
张工部挽词·其二
作者：楼钥
朝代：宋
体裁：五言律诗

壮岁登郎省，旌麾历五州。仁声号循吏，治行最诸侯。忧国言多切，筹边虑更周。积薪无恨望，终老得夷犹。
张泰州挽词
作者：楼钥
朝代：宋

燕赵多奇士，如公名不虚。
胸中九域志，笔底百家书。
报国心尤壮，筹边智有余。
功名竟赍恨，西望倍欷歔。
张泰州挽词
作者：楼钥
朝代：宋

燕赵多奇士，如公名不虚。胸中九域志，笔底百家书。报国心尤壮，筹边智有馀。功名竟赍恨，西望倍欷歔。
张运使挽词
作者：楼钥
朝代：宋

惠周剑外与淮南，归卧空山且避谗。
宴坐几年期不死，临行一着信非凡。
不应杜乂束高阁，真使谢鲲居石岩。
欲向西陵寻宿草，秋风何日送归帆。
张运使挽词
作者：楼钥
朝代：宋

惠周剑外与淮南，归卧空山且避谗。宴坐几年期不死，临行一著信非凡。不应杜乂束高阁，真使谢鲲居石岩。欲向西陵寻宿草，秋风何日送归帆。
张钦州挽词
作者：楼钥
朝代：宋

少诵东窗句，从君见典刑。义襟希窦十，才刃比庖丁。古镜悲鸾偶，寒原怆脊令。恂恂守家法，兰玉满阶庭。游宦二毛侵，钦山继郁林。精神虽满腹，抚字亦劳心。肤使章交上，雌堂疾遽深。护丧嗟季子，又复丧清浔。姻好自诸冯，东床取阿戎。平时深念我，晚岁忍铭公。书字今犹湿，心期谁与同。回头三十载，洒涕向西风。
张钦州挽词·其一
作者：楼钥
朝代：宋
体裁：五言律诗

少诵东窗句，从君见典刑。义襟希窦十，才刃比庖丁。古镜悲鸾偶，寒原怆脊令。恂恂守家法，兰玉满阶庭。
张钦州挽词·其三
作者：楼钥
朝代：宋
体裁：五言律诗

姻好自诸冯，东床取阿戎。平时深念我，晚岁忍铭公。书字今犹湿，心期谁与同。回头三十载，洒涕向西风。
张钦州挽词·其二
作者：楼钥
朝代：宋

游宦二毛侵，钦山继郁林。精神虽满腹，抚字亦劳心。肤使章交上，雌堂疾遽深。护丧嗟季子，又复丧清浔。
张钦州挽词·其二
作者：楼钥
朝代：宋

游宦二毛侵，钦山继鬰林。
精神虽满腹，抚字亦劳心。
肤使章交上，雌堂疾遽深。
护丧嗟季子，又復丧清浔。
彭子复临海县斋
作者：楼钥
朝代：宋

乾道癸巳冬，此邦我经行。郁攸气未殄，千家真赤城。来访临海令，瓦砾纷纵横。翘然三尺高，问是戒石铭。徘徊重太息，更闻愁叹声。试询来者谁，共言令姓彭。我时语傍人，此邑其将兴。迨予来赘倅，客馆方暂停。夜闻箫鼓沸，听事先落成。起望轮奂美，壮观耸连甍。百堵日以作，斧斤喜丁丁。层楼庋敕书，两庑环中庭。久乃游其间，宏大使我惊。位置既深稳，斲削仍攻精。田里不知役，纤粟无输征。安得屋朗朗，突兀有宁馨。退食不苟处，扁榜皆佳名。中虚物自照，政平由心平。稚柏已可悦，况有贤弟兄。小亭真吏隐，县拥高山青。琴堂虽增旧，此意宜细评。智调天下理，夸言笑后生。大弦可以急，小弦恐弗胜。举意属俄顷，立欲如所营。手足民无措，吏奸益相乘。不如疏节目，示以信与诚。施行有次第，幽远无隐情。上下始相应，温和亮以清。子贱意不传，仅许胜戴星。彭令盖得此，所以千里称。此非以政学，渊源甚分明。行矣解印去，众心已先倾。太守荐之朝，一鹗飞青冥。傍无蚍蜉援，日夜思归耕。我无荐贤柄，直书气填膺。安得采诗官，取以彻明廷。
彭子復临海县斋
作者：楼钥
朝代：宋

干道癸巳冬，此邦我经行。
鬰攸气未殄，千家真赤城。
来访临海令，瓦砾纷纵横。
翘然三尺高，问是戒石铭。
徘徊重太息，更闻愁叹声。
试询来者谁，共言令姓彭。
我时语傍人，此邑其将兴。
迨予来赘倅，客馆方暂停。
夜闻箫鼓沸，听事先落成。
起望轮奂美，壮观耸连甍。
百堵日以作，斧斤喜丁丁。
层楼庋敕书，两庑环中庭。
久乃游其间，宏大使我惊。
位置既深稳，斲削仍攻精。
田里不知役，纤粟无输征。
安得屋朗朗，突兀有宁馨。
退食不苟处，扁榜皆佳名。
中虚物自照，政平由心平。
穉柏已可悦，况有贤弟兄。
小亭真吏隠，县拥高山青。
琴堂虽增旧，此意宜细评。
智调天下理，夸言笑后生。
大弦可以急，小弦恐弗胜。
举意属俄顷，立欲如所营。
手足民无措，吏姦益相乘。
不如疎节目，示以信与诚。
施行有次第，幽远无隠情。
上下始相应，温和亮以清。
子贱意不传，仅许胜戴星。
彭令盖得此，所以千里称。
此非以政学，渊源甚分明。
行矣解印去，众心已先倾。
太守荐之朝，一鹗飞青冥。
傍无蚍蜉援，日夜思归耕。
我无荐贤柄，直书气填膺。
安得采诗官，取以彻明廷。
彭宜义挽词
作者：楼钥
朝代：宋

种德不在大，至诚天所亲。但能存一念，何用活千人。经笥儒风远，香山句法新。功名付儿辈，不必在吾身。籍甚清湘守，脩名所在闻。宦途资畏友，家训仰严君。归路飞丹旐，长空惨白云。生刍不成奠，挥涕想江濆。
彭宜义挽词·其一
作者：楼钥
朝代：宋
体裁：五言律诗

种德不在大，至诚天所亲。但能存一念，何用活千人。经笥儒风远，香山句法新。功名付儿辈，不必在吾身。
彭宜义挽词·其二
作者：楼钥
朝代：宋

籍甚清湘守，修名所在闻。
宦途资畏友，家训仰严君。
归路飞丹旐，长空惨白云。
生刍不成奠，挥涕想江濆。
彭宜义挽词·其二
作者：楼钥
朝代：宋

籍甚清湘守，脩名所在闻。宦途资畏友，家训仰严君。归路飞丹旐，长空惨白云。生刍不成奠，挥涕想江濆。
徐季节挽词
作者：楼钥
朝代：宋

公府推徐稚，山阳荐仲车。盛时遗此老，没世竟穷庐。行道嗟无命，传家幸有书。鲁山终不识，抚卷倍欷歔。
徐季节挽词
作者：楼钥
朝代：宋

公府推徐穉，山阳荐仲车。
盛时遗此老，没世竟穷庐。
行道嗟无命，传家幸有书。
鲁山终不识，抚卷倍欷歔。
徐少卿挽词
作者：楼钥
朝代：宋

圣主一言寤，长淮千耦耕。山川皆在目，草木尚知名。盍被腰金宠，徒为揽辔行。诸郎袭馀庆，定自不惭卿。所至多遗爱，丹丘最有声。奉常千载久，攀恋一城倾。已恨数离别，宁知隔死生。湖边旧门巷，一到一心惊。
徐少卿挽词·其一
作者：楼钥
朝代：宋

圣主一言寤，长淮千耦耕。
山川皆在目，草木尚知名。
盍被腰金宠，徒为揽辔行。
诸郎袭余庆，定自不惭卿。
徐少卿挽词·其一
作者：楼钥
朝代：宋

圣主一言寤，长淮千耦耕。山川皆在目，草木尚知名。盍被腰金宠，徒为揽辔行。诸郎袭馀庆，定自不惭卿。
徐少卿挽词·其二
作者：楼钥
朝代：宋
体裁：五言律诗

所至多遗爱，丹丘最有声。奉常千载久，攀恋一城倾。已恨数离别，宁知隔死生。湖边旧门巷，一到一心惊。
徐府君挽词
作者：楼钥
朝代：宋
体裁：五言律诗

孺子人如玉，功名不在身。死生齐物外，孝友笃天伦。已有传家子，曾充观国宾。他年芳五桂，伤不见灵椿。
復见官军诗
作者：楼钥
朝代：宋

元帅平京邑，欢声夹道闻。
不图当此日，復得见官军。
将钺来何莫，壶浆意已勤。
重瞻貔虎士，尽扫犬羊羣。
王旅方驰电，民心极望云。
长安十万户，拭目待吾君。
忘归亭
作者：楼钥
朝代：宋
体裁：七言绝句

一峰凛凛插烟霏，谁筑新亭占石矶。标榜未应专一壑，此山何处不忘归。
恭人强氏挽词
作者：楼钥
朝代：宋
体裁：五言律诗

祠部源流远，来嫔曲阜孙。事夫终妇道，训子大吾门。颁诰恩光渥，升堂笑语温。相期送丹旐，马鬣近周原。
恭人胡氏挽词
作者：楼钥
朝代：宋

懿行表闺房，情亲共衋伤。
绣衣来宅相，彤管着铭章。
苹涧谁供祀，藁砧空悼亡。
芝兰俱秀发，所恨失元方。
恭人胡氏挽词
作者：楼钥
朝代：宋

懿行表闺房，情亲共衋伤。绣衣来宅相，彤管著铭章。蘋涧谁供祀，藁砧空悼亡。芝兰俱秀发，所恨失元方。
恭人董氏挽词
作者：楼钥
朝代：宋
体裁：五言律诗

敬馌尊夫子，升堂乳阿姑。乡评推至行，家庆展新图。半世悲鸾舞，高年乐凤雏。蜜章应未艾，卿月映阶符。
慈溪道中
作者：楼钥
朝代：宋
体裁：七言绝句

双橹真成鹅鹳鸣，客愁厌苦梦魂惊。须臾寖觉耳根熟，一觉醒来天已明。
慧元画寒林七贤
作者：楼钥
朝代：宋

羣贤俱诗豪，世代不同处。
安得寒林中，联镳睇相语。
谁欤创妙意，臭味无今古。
吾闻顾陆辈，寓意或如许。
桃李并芙蓉，雪中蕉叶吐。
元师师老融，淡墨扫风雨。
作此寄攻媿，归兴渺烟渚。
旧六今则七，未知果谁与。
我欲从之游，讵敢厕俦侣。
画我往执鞭，欣为李君御。
慧元画寒林七贤
作者：楼钥
朝代：宋

群贤俱诗豪，世代不同处。安得寒林中，联镳睇相语。谁欤创妙意，臭味无今古。吾闻顾陆辈，寓意或如许。桃李并芙蓉，雪中蕉叶吐。元师师老融，淡墨扫风雨。作此寄攻愧，归兴渺烟渚。旧六今则七，未知果谁与。我欲从之游，讵敢厕俦侣。画我往执鞭，欣为李君御。
戌溪道中
作者：楼钥
朝代：宋

寒潮高于埭，黄流濯西河。人牛力俱壮，相与冲流过。潮落势叵禦，转棹依丘阿。暮霭起平楚，阴云翳寒莎。夜分潮复上，橹声相轧摩。大江渺无津，不知身在何。馀生一虚舟，兀然听风波。吾亲白云下，况尔方卧痾。远游非吾事，归矣毋蹉跎。
戌溪道中
作者：楼钥
朝代：宋

寒潮高于埭，黄流濯西河。
人牛力俱壮，相与衝流过。
潮落势叵御，转棹依丘阿。
暮霭起平楚，阴云翳寒莎。
夜分潮復上，橹声相轧摩。
大江渺无津，不知身在何。
余生一虚舟，兀然听风波。
吾亲白云下，况尔方卧痾。
远游非吾事，归矣毋蹉跎。
戏作
作者：楼钥
朝代：宋

二子为丞分越邑，女儿随壻过江南。
莫言屋裏成岑寂，匹似当初只住庵。
戏作
作者：楼钥
朝代：宋

二子为丞分越邑，女儿随婿过江南。莫言屋里成岑寂，匹似当初只住庵。
戏和三绝·傀儡
作者：楼钥
朝代：宋
体裁：七言绝句

假合阴阳有此身，使形全在气和神。王家幻戏犹坚固，线索休时尚木人。
戏和三绝·脱索
作者：楼钥
朝代：宋
体裁：七言绝句

缠缚千遭趁酒巡，环观巧手竞称神。莫言名利如缰锁，猛烈抽身亦在人。
戏和三绝·脱索
作者：楼钥
朝代：宋

缠缚千遭趁酒巡，环观巧手竞称神。莫言名利如缰锁，猛烈抽身亦在人。尽教逞技尽多般，毕竟甘心受面谩。解把人间等嬉戏，不妨笑与大家看。假合阴阳有此身，使形全在气和神。王家幻戏犹坚固，线索休时尚木人。
戏和三绝·藏擫
作者：楼钥
朝代：宋
体裁：七言绝句

尽教逞技尽多般，毕竟甘心受面谩。解把人间等嬉戏，不妨笑与大家看。
戏和淳诗卷
作者：楼钥
朝代：宋

琴弈心偏好，丹铅手自磨。衰翁会同社，吾子揖馀波。歌动玉条脱，酒倾金叵罗。好为文字饮，行乐未宜多。山色蓝初染，湖光镜始磨。竹梢轻坠雨，花片乱随波。麈尾挥东晋，龙舟吊汨罗。莫愁春易老，畅饮一春多。澄江如练净，新月似镰磨。老柳飘轻絮，良苗飐细波。歌声追古郢，诗价怯新罗。到处还成醉，芳醪旨且多。暮年甘散诞，壮志久消磨。自愧今摩诘，谁怜老伏波。清新惭庾信，敏慧谢甘罗。惟有诗情在，犹能益办多。
戏和淳诗卷·其一
作者：楼钥
朝代：宋

琴弈心偏好，丹铅手自磨。
衰翁会同社，吾子揖余波。
歌动玉条脱，酒倾金叵罗。
好为文字饮，行乐未宜多。
戏和淳诗卷·其一
作者：楼钥
朝代：宋

琴弈心偏好，丹铅手自磨。衰翁会同社，吾子揖馀波。歌动玉条脱，酒倾金叵罗。好为文字饮，行乐未宜多。
戏和淳诗卷·其三
作者：楼钥
朝代：宋

澄江如练净，新月似镰磨。老柳飘轻絮，良苗飐细波。歌声追古郢，诗价怯新罗。到处还成醉，芳醪旨且多。
戏和淳诗卷·其三
作者：楼钥
朝代：宋

澄江如练浄，新月似镰磨。
老柳飘轻絮，良苗飐细波。
歌声追古郢，诗价怯新罗。
到处还成醉，芳醪旨且多。
戏和淳诗卷·其二
作者：楼钥
朝代：宋
体裁：五言律诗

山色蓝初染，湖光镜始磨。竹梢轻坠雨，花片乱随波。麈尾挥东晋，龙舟吊汨罗。莫愁春易老，畅饮一春多。
戏和淳诗卷·其四
作者：楼钥
朝代：宋

暮年甘散诞，壮志久消磨。
自媿今摩诘，谁怜老伏波。
清新惭庾信，敏慧谢甘罗。
惟有诗情在，犹能益办多。
戏和淳诗卷·其四
作者：楼钥
朝代：宋

暮年甘散诞，壮志久消磨。自愧今摩诘，谁怜老伏波。清新惭庾信，敏慧谢甘罗。惟有诗情在，犹能益办多。
戏咏戎葵簇成芍药
作者：楼钥
朝代：宋
体裁：七言律诗

回首向来婪尾春，横风吹尽已成尘。戎葵簇就谁尝巧，红药当前太逼真。观洧赠人迷冶子，翻阶得句误词臣。园丁妙手有如许，犹胜隋园剪綵人。
戏答益老寄方竹杖
作者：楼钥
朝代：宋

家家竹杖只圆光，此竹如何得许方。削得团栾无可笑，蓦然夺去亦何妨。咄哉，得力处不在这个。
戏答益老寄方竹杖
作者：楼钥
朝代：宋

家家竹杖只圆光，此竹如何得许方。
削得团栾无可笑，蓦然夺去亦何妨。
咄哉，得力处不在这箇。
戏赠张汉卿
作者：楼钥
朝代：宋
体裁：七言绝句

张侯理窟妙无穷，雅谑于人亦有功。渺渺江湖千万顷，未闻饿死信天公。
戏赠怡云平老
作者：楼钥
朝代：宋

深山中拔出闲身，闹市裏寻得静处。
相逢了白话三通，那箇是末后一句。
不因闻所闻而来，不为见所见而去。
岭上白云君自怡，何时许得同龛住。
戏赠怡云平老
作者：楼钥
朝代：宋

深山中拔出闲身，闹市里寻得静处。相逢了白话三通，那个是末后一句。不因闻所闻而来，不为见所见而去。岭上白云君自怡，何时许得同龛住。
戏题十四弦
作者：楼钥
朝代：宋

十四朱弦欲动时，泛商流羽看瑶姬。弦疏不隔如花面，声急还同堕马儿。溪蟹霜馀萦密网，檐蛛雨后理轻丝。曲终劝客杯无算，一吐空喉醉不知。
戏题十四絃
作者：楼钥
朝代：宋

十四朱弦欲动时，泛商流羽看瑶姬。
弦疎不隔如花面，声急还同堕马儿。
溪蟹霜余萦密网，檐蛛雨后理轻丝。
曲终劝客杯无算，一吐空喉醉不知。
戏题圭老借庵
作者：楼钥
朝代：宋

莫道庵子是借底，只你也是借将来。劝君莫作来生债，尽底还他亦快哉。不知当初问谁借，至今久假而不归。毕竟还了方是了，却须还我未生时。
戏题珪老借庵·其一
作者：楼钥
朝代：宋
体裁：七言绝句

莫道庵子是借底，只你也是借将来。劝君莫作来生债，尽底还他亦快哉。
戏题珪老借庵·其二
作者：楼钥
朝代：宋
体裁：七言绝句

不知当初问谁借，至今久假而不归。毕竟还了方是了，却须还我未生时。
戏题胆瓶蕉
作者：楼钥
朝代：宋

垂胆新瓷出汝窑，满中几荚浸云苗。瓶非贮水无由罄，叶解流根自不凋。露缀疑储陶令粟，风摇欲响许由瓢。相携同到绿天下，别是闽山一种蕉。
戏题胆瓶蕉
作者：楼钥
朝代：宋

垂胆新甆出汝窑，满中几荚浸云苗。
瓶非贮水无由罄，叶解流根自不凋。
露缀疑储陶令粟，风摇欲响许由瓢。
相携同到绿天下，别是闽山一种蕉。
戏题龙眠马性图
作者：楼钥
朝代：宋

狗子已知无佛性，马又何曾有性来。
伯乐若来休着眼，任它骐骥混驽骀。
戏题龙眠马性图
作者：楼钥
朝代：宋

狗子已知无佛性，马又何曾有性来。伯乐若来休著眼，任它骐骥混驽骀。
戴县丞挽词
作者：楼钥
朝代：宋

小戴久仙去，何堪更哭君。旧游惊昨梦，陈迹怆遗文。晚暮期相与，死生俄遽分。铭成愧潜德，挥涕望新坟。高士终为簿，岂惟勾小稽。鸾凰虽在棘，桃李自成蹊。官府资关决，儒流仰品题。定知馀庆远，遗爱满双溪。
戴县丞挽词
作者：楼钥
朝代：宋
体裁：七言律诗

蚤岁乡书荐弟兄，羡君再举上青冥。蓝田方欲新漫壁，处士宁知却应星。忍向伯高将束帛，谁从小戴授遗经。佳城得卜真前定，忍看一翁衰泪零。
戴县丞挽词·其一
作者：楼钥
朝代：宋

小戴久仙去，何堪更哭君。旧游惊昨梦，陈迹怆遗文。晚暮期相与，死生俄遽分。铭成愧潜德，挥涕望新坟。
戴县丞挽词·其一
作者：楼钥
朝代：宋

小戴久僊去，何堪更哭君。
旧游惊昨梦，陈迹怆遗文。
晚暮期相与，死生俄遽分。
铭成媿潜德，挥涕望新坟。
戴县丞挽词·其二
作者：楼钥
朝代：宋

高士终为簿，岂惟勾小稽。
鸾凰虽在棘，桃李自成蹊。
官府资关决，儒流仰品题。
定知余庆远，遗爱满双溪。
戴县丞挽词·其二
作者：楼钥
朝代：宋

高士终为簿，岂惟勾小稽。鸾凰虽在棘，桃李自成蹊。官府资关决，儒流仰品题。定知馀庆远，遗爱满双溪。
戴迪功挽词
作者：楼钥
朝代：宋

犹记天街会，同为乳窦游。姻家频会聚，亲意愈绸缪。吉德宜多寿，奇痾竟不瘳。无由见安道，汎雪怅回舟。好学数仍奇，躬行家遂肥。时将诗自乐，晚悟世俱非。教子惟黄卷，高门看绿衣。阿连悲未泯，无泪为君挥。
戴迪功挽词·其一
作者：楼钥
朝代：宋

犹记天街会，同为乳窦游。姻家频会聚，亲意愈绸缪。吉德宜多寿，奇痾竟不瘳。无由见安道，汎雪怅回舟。
戴迪功挽词·其一
作者：楼钥
朝代：宋

犹记天街会，同为乳窦游。
姻家频会聚，亲意愈绸缪。
吉德宜多寿，奇痾竟不瘳。
无由见安道，泛雪怅回舟。
戴迪功挽词·其二
作者：楼钥
朝代：宋
体裁：五言律诗

好学数仍奇，躬行家遂肥。时将诗自乐，晚悟世俱非。教子惟黄卷，高门看绿衣。阿连悲未泯，无泪为君挥。
扶风马君挽词
作者：楼钥
朝代：宋

闾里久湛浮，真成马少游。有才堪办剧，无命盍归休。鸡唱言何达，鸿冥逝不留。佳城送君处，风撼白杨秋。豁野真连璧，一斋宁遗金。齐家平日学，忧世百年心。折券无难色，倾囷想义襟。月评何处见，名士列碑阴。
扶风马君挽词·其一
作者：楼钥
朝代：宋
体裁：五言律诗

闾里久湛浮，真成马少游。有才堪办剧，无命盍归休。鸡唱言何达，鸿冥逝不留。佳城送君处，风撼白杨秋。
扶风马君挽词·其二
作者：楼钥
朝代：宋
体裁：五言律诗

豁野真连璧，一斋宁遗金。齐家平日学，忧世百年心。折券无难色，倾囷想义襟。月评何处见，名士列碑阴。
括苍溪涨
作者：楼钥
朝代：宋

雨余大溪触山流，气势直欲凌沙洲。
浮梁中分断螮蝀，流沫东去行蛟虬。
人家嘈嘈避新涨，云稼苒苒添平畴。
渔翁轻生有如此，小艇横绝随飞鸥。
括苍溪涨
作者：楼钥
朝代：宋

雨馀大溪触山流，气势直欲凌沙洲。浮梁中分断螮蝀，流沫东去行蛟虬。人家嘈嘈避新涨，云稼苒苒添平畴。渔翁轻生有如此，小艇横绝随飞鸥。
括苍烟雨楼
作者：楼钥
朝代：宋
体裁：七言绝句

莫为看山只凭栏，远怀犹恨两山间。坐深却得无穷趣，祇看平川一半山。
挈从子涤归乌戍外家
作者：楼钥
朝代：宋

五年不泛浙西船，今日重来倍黯然。
苇席不重寒刺被，菱歌孤唱月摇川。
吚哑回橹鳬鸥狎，来往轻帆风雨便。
点检湖山固无恙，鸰原遗恨到黄泉。
挈从子涤归乌戍外家
作者：楼钥
朝代：宋

五年不泛浙西船，今日重来倍黯然。苇席不重寒刺被，菱歌孤唱月摇川。咿哑回橹凫鸥狎，来往轻帆风雨便。点检湖山固无恙，鸰原遗恨到黄泉。
携家再游姚江
作者：楼钥
朝代：宋
体裁：五言律诗

又作泛舟行，浮家一叶轻。潮生江外晚，月比夜来明。云尽天容彻，风高水气清。五湖乘兴去，何苦慕功名。
支茂先烟蓑亭
作者：楼钥
朝代：宋
体裁：七言绝句

人生逆旅困风波，大似寄居鹦鹉螺。月白江空无一事，不须更作钓鱼蓑。
攻媿斋
作者：楼钥
朝代：宋

圣贤不得见，道散固已久。
学者多自贤，鲜肯事师友。
颠冥声利中，悔吝皆自取。
动言无媿怍，未知果然否。
寡过云未能，先圣欣善诱。
凛凛孟氏言，几希异禽兽。
参乎病知免，遂使启足手。
宁知起易箦，又在此段后。
吾侪况小人，气质素凡陋。
以其所以养，孝道亦何有。
勉前类水马，立处祇如旧。
傥復不自力，其末当愈谬。
每思攻所媿，扁榜铭座右。
三诵故人书，惭汗几欲溜。
夫岂为戏言，知君于我厚。
因之更加警，补过尚无咎。
攻愧斋
作者：楼钥
朝代：宋

圣贤不得见，道散固已久。学者多自贤，鲜肯事师友。颠冥声利中，悔吝皆自取。动言无愧怍，未知果然否。寡过云未能，先圣欣善诱。凛凛孟氏言，几希异禽兽。参乎病知免，遂使启足手。宁知起易箦，又在此段后。吾侪况小人，气质素凡陋。以其所以养，孝道亦何有。勉前类水马，立处祇如旧。傥复不自力，其末当愈谬。每思攻所愧，扁榜铭座右。三诵故人书，惭汗几欲溜。夫岂为戏言，知君于我厚。因之更加警，补过尚无咎。
放鹤送潘恭叔司理
作者：楼钥
朝代：宋

冲霄六翮困蓬蒿，清唳时时发九皋。
鹄立固应能独出，鸡羣未免叹徒劳。
相从顾我怜冰玉，欲去知君刷羽毛。
幸脱樊笼随所适，平平飞去不须高。
放鹤送潘恭叔司理
作者：楼钥
朝代：宋

冲霄六翮困蓬蒿，清唳时时发九皋。鹄立固应能独出，鸡群未免叹徒劳。相从顾我怜冰玉，欲去知君刷羽毛。幸脱樊笼随所适，平平飞去不须高。
新昌石佛
作者：楼钥
朝代：宋
体裁：古风

费尽三生心与力，造成石像一百尺。相好端严具足尊，五彩黄金妙装饰。道不是佛却不得，若道便是也不得。上尽层楼却下来，何曾见得真弥勒。
新辟门径或谓太窄
作者：楼钥
朝代：宋

门外顿空旷，双眸豁太虚。谁欤列佳树，正尔对吾庐。蚤岁曾修业，衰年得定居。买邻贤伯仲，衣锦旧门闾。未办三閒屋，先栽数席蔬。欢娱戏莱服，晨夕奉潘舆。驷马容虽狭，斋郎住有馀。床金知已尽，瓶粟岂无储。细草沿阶嫩，新篁得雨初。窃希仁者静，未觉故人疏。昼永翻名画，更长理旧书。何妨抱琴醉，尽好带经锄。耋稚同甘苦，儿孙共卷舒。眼花多掩卷，鬓雪不堪梳。少饮毋求醉，徐行可当车。此生千万足，祇愿老樵渔。
新闢门径或谓太窄
作者：楼钥
朝代：宋

门外顿空旷，双眸豁太虚。
谁欤列佳树，正尔对吾庐。
蚤岁曾修业，衰年得定居。
买邻贤伯仲，衣锦旧门闾。
未办三閒屋，先栽数席蔬。
欢娱戏莱服，晨夕奉潘舆。
驷马容虽狭，斋郎住有余。
床金知已尽，瓶粟岂无储。
细草沿阶嫩，新篁得雨初。
窃希仁者静，未觉故人疎。
昼永翻名画，更长理旧书。
何妨抱琴醉，尽好带经鉏。
耋穉同甘苦，儿孙共卷舒。
眼花多掩卷，鬓雪不堪梳。
少饮毋求醉，徐行可当车。
此生千万足，祇愿老樵渔。
方兴化挽词
作者：楼钥
朝代：宋

庙乏著靴鬼，梦中言更明。起家尤感励，为吏极廉平。荐口声名重，朝行去就轻。奏篇真确论，何日遂施行。雁塔深论契，鹓班试著行。参亡闻易箦，越吊后除丧。支郡难留邓，佳城久梦方。吁嗟德浮位，回施与诸郎。
方兴化挽词·其一
作者：楼钥
朝代：宋

庙乏着靴鬼，梦中言更明。
起家尤感励，为吏极廉平。
荐口声名重，朝行去就轻。
奏篇真确论，何日遂施行。
方兴化挽词·其一
作者：楼钥
朝代：宋

庙乏著靴鬼，梦中言更明。起家尤感励，为吏极廉平。荐口声名重，朝行去就轻。奏篇真确论，何日遂施行。
方兴化挽词·其二
作者：楼钥
朝代：宋

雁塔深论契，鹓班试著行。参亡闻易箦，越吊后除丧。支郡难留邓，佳城久梦方。吁嗟德浮位，回施与诸郎。
方兴化挽词·其二
作者：楼钥
朝代：宋

鴈塔深论契，鹓班试着行。
参亡闻易箦，越弔后除丧。
支郡难留邓，佳城久梦方。
吁嗟德浮位，回施与诸郎。
方运使挽词
作者：楼钥
朝代：宋
体裁：五言律诗

圣主一见决，孤忠自致身。筹边满躯胆，处事掇皮真。气直老弥壮，言高用未伸。留屯十二事，公论付淮民。
旌表门闾安人陈氏挽词
作者：楼钥
朝代：宋

妇德高千古，乡评彻九重。柏舟终自誓，石窌启新封。孙子传清白，闺门慕肃雍。死生无憾处，了不愧三从。族姓朱陈盛，夫人事愈明。老姑俱上寿，难弟各清名。节行辉彤管，门闾照赤城。宝邻方有托，何忍送铭旌。
旌表门闾安人陈氏挽词·其一
作者：楼钥
朝代：宋

妇德高千古，乡评彻九重。
柏舟终自誓，石窌启新封。
孙子传清白，闺门慕肃雍。
死生无憾处，了不媿三从。
旌表门闾安人陈氏挽词·其一
作者：楼钥
朝代：宋

妇德高千古，乡评彻九重。柏舟终自誓，石窌启新封。孙子传清白，闺门慕肃雍。死生无憾处，了不愧三从。
旌表门闾安人陈氏挽词·其二
作者：楼钥
朝代：宋

族姓朱陈盛，夫人事愈明。老姑俱上寿，难弟各清名。节行辉彤管，门闾照赤城。宝邻方有托，何忍送铭旌。
旌表门闾安人陈氏挽词·其二
作者：楼钥
朝代：宋

族姓朱陈盛，夫人事愈明。
老姑俱上寿，难弟各清名。
节行辉彤管，门闾照赤城。
宝邻方有託，何忍送铭旌。
族兄道州挽词
作者：楼钥
朝代：宋
体裁：五言律诗

出守舂陵远，相思潇水深。精神虽满腹，抚字亦劳心。人去成千古，书来失万金。怀哉季公诺，已矣汉碑阴。
早行
作者：楼钥
朝代：宋

水余枯枿尚栖苴，催促征夫趁晓鸦。
细路缭山穿乱石，轻舆掠树得飞花。
柔桑弥望两三里，修竹深藏四五家。
径处不容行客恋，可怜一步一天涯。
早行
作者：楼钥
朝代：宋

水馀枯蘖尚栖苴，催促征夫趁晓鸦。细路缭山穿乱石，轻舆掠树得飞花。柔桑弥望两三里，修竹深藏四五家。径处不容行客恋，可怜一步一天涯。
早起戏作
作者：楼钥
朝代：宋
体裁：七言绝句

枕稳衾温梦乍回，閒居不怕漏声催。天明更欲从容睡，长被孙儿恼觉来。
旱久无水王伯容分惠桃源大溪泉将以长篇水至已雨走笔次韵
作者：楼钥
朝代：宋
体裁：古风

七十老翁门昼闭，终日萧然无一事。却因不雨动衰怀，拥笏黄堂与祠祀。兼旬旱涸舟不通，井泉欲竭知无计。僮奴抱瓮扣比邻，水不得清仅无滓。旧时见说横溪源，有水侧出万竹前。考之尔雅名汍泉，颇思走介分微涓。去之一驿不易到，午暑坐想空垂涎。不知何人剥啄扣我门，惠以小罂童稚惊相传。启封一勺挹清泚，烹试茗碗真增妍。况当精祷已孚应，三日檐溜倾潺湲。病中一笑成莞尔，城闉安有泉如此。吴松四桥思陆羽，白帝城西歌子美。何用中泠取扬子，已觉清甘冰人齿。前人所品殊不定，一下一高随所喜。老我住世能几年，引饮一瓢几子渊。行见甫田取十千，坐使远近俱安然。欲和大篇不觉沉吟久，击钵成章惭敏手。
昕老自号鉴堂来住芦山山中先有鉴堂
作者：楼钥
朝代：宋

鉴堂来住鉴堂中，两鉴相磨只一同。要是非台亦非鉴，但见寂照含虚空。
昕老自号鑑堂来住芦山山中先有鑑堂
作者：楼钥
朝代：宋

鑑堂来住鑑堂中，两鑑相磨只一同。
要是非台亦非鑑，但见寂照含虚空。
春游遇雨
作者：楼钥
朝代：宋
体裁：五言律诗

公子喜青春，欢游弗厌频。久晴都不问，好雨却成嗔。桃杏红方入，禾苗绿未匀。请君停杖履，俯念耦耕人。
春游遇雨
作者：楼钥
朝代：宋

公子喜青春，欢迎弗厌频。
久晴都不问，好雨却成嗔。
桃杏红方入，禾苗绿未匀。
请君停杖履，俯念耦耕人。
春雨
作者：楼钥
朝代：宋

石斗微微覆浅沙，兰丛短短茁青芽。春花著眼未云久，花事于人渐有涯。漫漫平湖接远天，濛濛细雨湿轻烟。野桥横著草深外，何处渡头人上船。
春雨·其一
作者：楼钥
朝代：宋

石斗微微覆浅沙，兰丛短短茁青芽。
春花着眼未云久，花事于人渐有涯。
春雨·其一
作者：楼钥
朝代：宋

石斗微微覆浅沙，兰丛短短茁青芽。春花著眼未云久，花事于人渐有涯。
春雨·其二
作者：楼钥
朝代：宋

漫漫平湖接远天，濛濛细雨湿轻烟。野桥横著草深外，何处渡头人上船。
春雨·其二
作者：楼钥
朝代：宋

漫漫平湖接远天，蒙蒙细雨湿轻烟。
野桥横着草深外，何处渡头人上船。
昼寝
作者：楼钥
朝代：宋
体裁：七言绝句

弹彻悲风更广陵，沧浪一为濯尘缨。邯郸枕上梦初觉，喜听檐閒秋雨声。
昼寝正酣以二十韵诗来亟为次韵
作者：楼钥
朝代：宋

老氏正求知我希，吾今老矣更何之。极知仕宦皆由命，纵有功名已过时。览镜形容宁复我，还乡交友定从谁。慈亲多幸方难老，家舅尤欣未觉衰。教诲至今仍似旧，襟期暗合自相知。新诗必使篇篇和，胜地还容处处随。昼永剧谈俱喜听，夜深清坐更忘疲。素钦行己初无玷，愿学持心不自欺。紫橐清班叨预列，黄金横带忝同垂。六旬顾我犹加懒，八秩如公尚自持。但仰三尊知共庆，孰云十拗敢轻嗤。无情到此方为达，省病从它不用治。世事只将同蝶梦，人生几得见鸡皮。观书自适非求解，杖策徐行莫厌迟。俭素何妨贫胜富，优游真是乐忘饥。虽然调乐无千指，尽喜当歌有十眉。报谒要须亲自到，赴筵直以散为期。醉翁雅意非谋醉，棋社清欢岂为棋。白发只宜甘散诞，红尘任彼自奔驰。安舆来往长陪侍，此意终身誓不移。
昼寝正酣以二十韵诗来亟为次韵
作者：楼钥
朝代：宋

老氏正求知我希，吾今老矣更何之。
极知仕宦皆由命，纵有功名已过时。
览镜形容宁復我，还乡交友定从谁。
慈亲多幸方难老，家舅尤欣未觉衰。
教诲至今仍似旧，襟期暗合自相知。
新诗必使篇篇和，胜地还容处处随。
昼永剧谈俱喜听，夜深清坐更忘疲。
素钦行己初无玷，愿学持心不自欺。
紫橐清班叨预列，黄金横带忝同垂。
六旬顾我犹加懒，八秩如公尚自持。
但仰三尊知共庆，孰云十拗敢轻嗤。
无情到此方为达，省病从它不用治。
世事只将同蝶梦，人生几得见鸡皮。
观书自适非求解，杖策徐行莫厌迟。
俭素何妨贫胜富，优游真是乐忘饥。
虽然调乐无千指，尽喜当歌有十眉。
报谒要须亲自到，赴筵直以散为期。
醉翁雅意非谋醉，棋社清欢岂为棋。
白髮只宜甘散诞，红尘任彼自奔驰。
安舆来往长陪侍，此意终身誓不移。
晓雾
作者：楼钥
朝代：宋

晓雾冥濛水拍堤，棱嶒乱石与云齐。扁舟不用兼程去，到得稽城日已西。
晓雾
作者：楼钥
朝代：宋

晓雾冥蒙水拍堤，棱嶒乱石与云齐。
扁舟不用兼程去，到得稽城日已西。
晚步少微阁
作者：楼钥
朝代：宋
体裁：五言绝句

落日谢虚阁，横琴相对閒。片云将急雨，一笑失前山。
晚自拟滁亭转烟雨楼听角
作者：楼钥
朝代：宋

两寺疎钟夹岸闻，荒烟无数乱前村。
山衔落日云生彩，溪溜孤舟水不痕。
虫羽凄凄鸣绿暗，星晖隠隠照黄昏。
欲归重到层楼上，更为梅花一断魂。
晚自拟滁亭转烟雨楼听角
作者：楼钥
朝代：宋

两寺疏钟夹岸闻，荒烟无数乱前村。山衔落日云生彩，溪溜孤舟水不痕。虫羽凄凄鸣绿暗，星晖隐隐照黄昏。欲归重到层楼上，更为梅花一断魂。
曲竹
作者：楼钥
朝代：宋
体裁：五言律诗

放出一头地，出墙梢更新。傍人为称屈，素志肯求伸。苦节变甘节，曲身成直身。青霄看直上，莫忘手援人。
曹工部挽词
作者：楼钥
朝代：宋

箕颍文章士，仪同社稷功。惟公承庆裔，有意振家风。祠禄真崇道，郎潜叹老冯。伤心循吏手，赍志九原中。宦达推公早，丁年备皂衣。几为铜虎去，终向石桥归。齐国世臣少，贞元朝士稀。松风谈笑地，回首倍歔欷。
曹工部挽词·其一
作者：楼钥
朝代：宋
体裁：五言律诗

箕颍文章士，仪同社稷功。惟公承庆裔，有意振家风。祠禄真崇道，郎潜叹老冯。伤心循吏手，赍志九原中。
曹工部挽词·其二
作者：楼钥
朝代：宋
体裁：五言律诗

宦达推公早，丁年备皂衣。几为铜虎去，终向石桥归。齐国世臣少，贞元朝士稀。松风谈笑地，回首倍歔欷。
曾侍郎挽词
作者：楼钥
朝代：宋

文献南丰裔，源流曲阜公。岩岩双法从，凛凛旧家风。金玉方交映，人琴忽并空。平生心地直，流庆尚无穷。紫陌寻春日，惟公最少年。鳣堂惭隗始，熊轼愧卢前。寄我书犹湿，思君迹遽仙。同登今有几，挥泪抚遗编。
曾侍郎挽词·其一
作者：楼钥
朝代：宋

文献南丰裔，源流曲阜公。
岩岩双法从，凛凛旧家风。
金玉方交映，人琴忽併空。
平生心地直，流庆尚无穷。
曾侍郎挽词·其一
作者：楼钥
朝代：宋

文献南丰裔，源流曲阜公。岩岩双法从，凛凛旧家风。金玉方交映，人琴忽并空。平生心地直，流庆尚无穷。
曾侍郎挽词·其二
作者：楼钥
朝代：宋

紫陌寻春日，惟公最少年。
鳣堂惭隗始，熊轼媿卢前。
寄我书犹湿，思君迹遽僊。
同登今有几，挥泪抚遗编。
曾侍郎挽词·其二
作者：楼钥
朝代：宋

紫陌寻春日，惟公最少年。鳣堂惭隗始，熊轼愧卢前。寄我书犹湿，思君迹遽仙。同登今有几，挥泪抚遗编。
曾吏部寿诗集老杜句
作者：楼钥
朝代：宋

刺史诸侯贵，春城海水边。
层城临媚景，水合数百源。
山色佳有余，云门吼瀑泉。
游山忆谢公，频游任履穿。
三寸如黄金，朱橘不论钱。
潇洒到江心，石濑月娟娟。
翠华拥吴岳，谁扶黄屋尊。
御榻在嵽嵲，佳气拂周旋。
多除南省郎，一麾出守还。
城中贤府主，今之黄颍川。
笔落惊风雨，谈论淮湖奔。
羣书一万卷，分明在眼前。
老气横九州，黄鹄摩苍天。
历职汉庭久，磊落映时贤。
否臧太常议，正直朱丝弦。
东下姑苏台，戮力効鹰鹯。
谒帝似冯唐，明公独妙年。
列宿顿辉光，馨香粉署妍。
卿月昇金掌，等级敢比肩。
巢许山林志，虚心味道玄。
此邦承平日，接近与名藩。
时节立復度，水旱其数然。
百谷漏波涛，狂风大放颠。
江流气不平，地轴为之翻。
人烟眇萧瑟，茅茨寄短椽。
凋瘵满膏肓，诛求何多门。
至尊方旰食，鸿雁美周宣。
平生方寸心，穷年忧黎元。
恐辜明主恩，筋力不辞烦。
晨趋阊阖内，应对如转环。
制可题未干，御札早流传。
斯人亦何幸，已闻动行轩。
滞务兹一扫，烦苛法令蠲。
抚养甚分明，连樯并米船。
蜂虿不敢毒，歌笑轻波澜。
骄阳化为霖，江鸣夜雨悬。
公镇踰岁月，人安若泰山。
且如今年冬，祁寒为之暄。
萧萧理体静，迥出诸侯先。
何时降玺书，谁能叫帝阍。
丝纶实具新，载渥照干坤。
借问今何官，蓬莱汉阁连。
鸳鹭回金阙，会是正陶甄。
煊赫旧家声，风流今尚存。
严家聚德星，文雅见天伦。
曾参与游夏，寔为亲弟昆。
潘舆送喜频，堂后自生萱。
国与大名新，中堂有神僊。
令子各清标，芝兰迭玙璠。
今朝乌鹊喜，僊鹤下人间。
甘作老人星，晨霞朝可餐。
但求椿寿永，何曾藉偓佺。
献寿更称觞，肃肃秩初筵。
烂漫倒芳樽，华烛蟠长烟。
清朝燕贺人，佳句染华笺。
吾非文人特，不敢废诗篇。
顾惟鲁钝姿，喧争懒着鞭。
出游翰墨场，常受众目怜。
尚为诸侯客，坐客寒无毡。
未见有知音，非理谁与论。
始知贤主人，见我颜色温。
包蒙忻有击，豁达露心肝。
窃效贡公喜，兼尽宾主欢。
吹嘘人所羡，推毂期孤鶱。
曾吏部寿诗集老杜句
作者：楼钥
朝代：宋

刺史诸侯贵，春城海水边。层城临媚景，水合数百源。山色佳有馀，云门吼瀑泉。游山忆谢公，频游任履穿。三寸如黄金，朱橘不论钱。潇洒到江心，石濑月娟娟。翠华拥吴岳，谁扶黄屋尊。御榻在嵽嵲，佳气拂周旋。多除南省郎，一麾出守还。城中贤府主，今之黄颍川。笔落惊风雨，谈论淮湖奔。群书一万卷，分明在眼前。老气横九州，黄鹄摩苍天。历职汉庭久，磊落映时贤。否臧太常议，正直朱丝弦。东下姑苏台，戮力效鹰鹯。谒帝似冯唐，明公独妙年。列宿顿辉光，馨香粉署妍。卿月升金掌，等级敢比肩。巢许山林志，虚心味道玄。此邦承平日，接近与名藩。时节立复度，水旱其数然。百谷漏波涛，狂风大放颠。江流气不平，地轴为之翻。人烟眇萧瑟，茅茨寄短椽。凋瘵满膏肓，诛求何多门。至尊方旰食，鸿雁美周宣。平生方寸心，穷年忧黎元。恐辜明主恩，筋力不辞烦。晨趋阊阖内，应对如转环。制可题未乾，御札早流传。斯人亦何幸，已闻动行轩。滞务兹一扫，烦苛法令蠲。抚养甚分明，连樯并米船。蜂虿不敢毒，歌笑轻波澜。骄阳化为霖，江鸣夜雨悬。公镇踰岁月，人安若泰山。且如今年冬，祁寒为之暄。萧萧理体静，迥出诸侯先。何时降玺书，谁能叫帝阍。丝纶实具新，载渥照乾坤。借问今何官，蓬莱汉阁连。鸳鹭回金阙，会是正陶甄。煊赫旧家声，风流今尚存。严家聚德星，文雅见天伦。曾参与游夏，寔为亲弟昆。潘舆送喜频，堂后自生萱。国与大名新，中堂有神仙。令子各清标，芝兰叠玙璠。今朝乌鹊喜，仙鹤下人间。甘作老人星，晨霞朝可餐。但求椿寿永，何曾藉偓佺。献寿更称觞，肃肃秩初筵。烂漫倒芳樽，华烛蟠长烟。清朝燕贺人，佳句染华笺。吾非文人特，不敢废诗篇。顾惟鲁钝姿，喧争懒著鞭。出游翰墨场，常受众目怜。尚为诸侯客，坐客寒无毡。未见有知音，非理谁与论。始知贤主人，见我颜色温。包蒙忻有击，豁达露心肝。窃效贡公喜，兼尽宾主欢。吹嘘人所羡，推毂期孤鶱。
曾无逸郎中名燕居曰和三续社有诗次韵
作者：楼钥
朝代：宋

通地通天祇个中，千岐虽别大都同。两家偶尔流传盛，一贯临之内外融。欲境扫开心在我，浮云散尽月当空。感而通者从来话，不感须知自有通。
曾无逸郎中名燕居曰和三续社有诗次韵
作者：楼钥
朝代：宋

通地通天祇箇中，千岐虽别大都同。
两家偶尔流传盛，一贯临之内外融。
欲境扫开心在我，浮云散尽月当空。
感而通者从来话，不感须知自有通。
月夜汎舟姚江
作者：楼钥
朝代：宋

秋暑不可能，几思泛中川。晚来兴有适，溪船偶及门。凉月才上弦，平潮可黄昏。倚楫纵所如，卧看龙泉山。长虹跨空阔，过之凛生寒。坐稳兴益佳，夜气方漫漫。草虫鸣东西，飞乌相与还。仰头数明星，垂手摇碧澜。坐客惜此景，不及携清樽。无酒要不恶，徜徉足幽欢。幽欢有何好，叩舷澹无言。
月夜泛舟姚江
作者：楼钥
朝代：宋

秋暑不可能，几思泛中川。
晚来兴有适，溪船偶及门。
凉月纔上弦，平潮可黄昏。
倚楫纵所如，卧看龙泉山。
长虹跨空阔，过之凛生寒。
坐稳兴益佳，夜气方漫漫。
草虫鸣东西，飞乌相与还。
仰头数明星，垂手摇碧澜。
坐客惜此景，不及携清樽。
无酒要不恶，徜徉足幽欢。
幽欢有何好，叩舷澹无言。
朝退
作者：楼钥
朝代：宋
体裁：五言律诗

谢事不得去，趋朝愈更难。谁怜八旬老，日冒五更寒。指冻怯持笏，腰酸强踞鞍。细思谁缚汝，只合挂衣冠。
木蕴之国博迁居·其一
作者：楼钥
朝代：宋

寄斋今日又迁居，门巷相过五尺馀。王子何妨借人屋，渊明不必爱吾庐。大千眼里无非寄，三十乘中皆是书。祀灶卜邻无用尔，祇今天上有锋车。
木蕴之国博迁居·其二
作者：楼钥
朝代：宋

名大人称屈，心閒我自馀。言诗今子贡，作赋古玄虚。凤沼定平进，鸥盟殊未疏。潭潭府中去，只作寄斋居。
木蕴之国博迁居·其二
作者：楼钥
朝代：宋

名大人称屈，心閒我自馀。言诗今子贡，作赋古玄虚。凤沼定平进，鸥盟殊未疏。潭潭府中去，只作寄斋居。寄斋今日又迁居，门巷相过五尺馀。王子何妨借人屋，渊明不必爱吾庐。大千眼里无非寄，三十乘中皆是书。祀灶卜邻无用尔，祇今天上有锋车。
木藴之国博迁居·其一
作者：楼钥
朝代：宋

寄斋今日又迁居，门巷相过五尺余。
王子何妨借人屋，渊明不必爱吾庐。
大千眼裏无非寄，三十乘中皆是书。
祀竈卜邻无用尔，祇今天上有锋车。
木藴之国博迁居·其二
作者：楼钥
朝代：宋

名大人称屈，心閒我自余。
言诗今子贡，作赋古玄虚。
凤沼定平进，鸥盟殊未疎。
潭潭府中去，只作寄斋居。
朱南剑挽词
作者：楼钥
朝代：宋

再世文章伯，三朝侍从臣。传家推笃学，游宦肯谋身。别驾歌章水，甘棠想剑津。虚堂两遗像，谁不倍伤神。朔望第一客，巡寮意更亲。有诗欣和韵，不饮喜娱宾。名帖藏中古，珍茶试早春。据鞍犹矍铄，何遽迹成陈。棋战久不对，诗盟亦寖寒。方期会真率，乃尔变悲欢。岁晚本无憾，情深那忍看。佳城何处是，东望涕汍澜。
朱南剑挽词·其一
作者：楼钥
朝代：宋
体裁：五言律诗

再世文章伯，三朝侍从臣。传家推笃学，游宦肯谋身。别驾歌章水，甘棠想剑津。虚堂两遗像，谁不倍伤神。
朱南剑挽词·其三
作者：楼钥
朝代：宋
体裁：五言律诗

棋战久不对，诗盟亦寖寒。方期会真率，乃尔变悲欢。岁晚本无憾，情深那忍看。佳城何处是，东望涕汍澜。
朱南剑挽词·其二
作者：楼钥
朝代：宋
体裁：五言律诗

朔望第一客，巡寮意更亲。有诗欣和韵，不饮喜娱宾。名帖藏中古，珍茶试早春。据鞍犹矍铄，何遽迹成陈。
朱坡史居士挽词
作者：楼钥
朝代：宋

岩邑富人物，才惟史氏多。流传有丹桂，遗逸叹朱坡。学饱终难售，诗成祇自哦。空馀著书在，令子挹馀波。交友俱名士，仪曹礼意周。使华临夏口，诗兴共南楼。喜得江山助，还同汗漫游。更烦贤宅相，相与发潜幽。
朱坡史居士挽词·其一
作者：楼钥
朝代：宋

岩邑富人物，才惟史氏多。
流传有丹桂，遗逸叹朱坡。
学饱终难售，诗成祇自哦。
空余着书在，令子挹余波。
朱坡史居士挽词·其一
作者：楼钥
朝代：宋

岩邑富人物，才惟史氏多。流传有丹桂，遗逸叹朱坡。学饱终难售，诗成祇自哦。空馀著书在，令子挹馀波。
朱坡史居士挽词·其二
作者：楼钥
朝代：宋
体裁：五言律诗

交友俱名士，仪曹礼意周。使华临夏口，诗兴共南楼。喜得江山助，还同汗漫游。更烦贤宅相，相与发潜幽。
朱婺州挽词
作者：楼钥
朝代：宋

治行古循吏，风棱真谏官。锄奸清远徼，持重息群欢。久弄赵尧印，重弹贡禹冠。去天才尺五，惜不见长安。
朱婺州挽词
作者：楼钥
朝代：宋

治行古循吏，风棱真谏官。
锄姦清远徼，持重息羣讙。
久弄赵尧印，重弹贡禹冠。
去天才尺五，惜不见长安。
朱季公寄诗有怀真率之集次韵
作者：楼钥
朝代：宋

伊昔羊尹临丹阳，真率之名初滥觞。香山尚齿当会昌，卧云不羡坐岩廊。七人各列官与乡，年德俱高世所臧。丙午同甲遥相望，清谈生风想琅琅。耆英人物尤轩昂，赋诗远追白侍郎。文富归休寿而康，衣冠十二何锵锵。吾乡五老如雁行，至今月评尚推扬。家舅仕宦接王杨，眉寿遂及渭水姜。我如伤禽趁鸾凰，忽惊骑箕归银潢。向来雅约犹宝藏，菜羹草具烹彘肪。四皓中间有夏黄，蔼蔼义风誇句章。年来抱痾久在床，同社阔别如河梁。君尝远宦踰沅湘，又向封川憩甘棠。瘴雨蛮烟暗桄榔，何时归安朝士坊。忽传新诗几生光，敛衽正色而寒芒。诗境几成破天荒，徐为续貂未须忙。静揣归期应未央，归纵未衰亦老苍。莫年甘与子同裳，何事相望天一方。
朱季公寄诗有怀真率之集次韵
作者：楼钥
朝代：宋

伊昔羊尹临丹阳，真率之名初滥觞。
香山尚齿当会昌，卧云不羡坐岩廊。
七人各列官与乡，年德俱高世所臧。
丙午同甲遥相望，清谈生风想琅琅。
耆英人物尤轩昂，赋诗远追白侍郎。
文富归休寿而康，衣冠十二何锵锵。
吾乡五老如鴈行，至今月评尚推扬。
家舅仕宦接王杨，眉寿遂及渭水姜。
我如伤禽趁鸾凰，忽惊骑箕归银潢。
向来雅约犹宝藏，菜羹草具烹彘肪。
四皓中间有夏黄，蔼蔼义风夸句章。
年来抱痾久在床，同社阔别如河梁。
君尝远宦踰沅湘，又向封川憇甘棠。
瘴雨蛮烟暗桄榔，何时归安朝士坊。
忽传新诗几生光，敛衽正色而寒芒。
诗境几成破天荒，徐为续貂未须忙。
静揣归期应未央，归纵未衰亦老苍。
莫年甘与子同裳，何事相望天一方。
李公执挽词
作者：楼钥
朝代：宋

乃翁志欲卧烟霞，宅枕清江欲泛槎。心地共知容渤澥，梦魂曾不到京华。伯鱼久已闻贤训，魏子端能起外家。瀰望三江梁下水，陇西德泽信无涯。未甘辛苦去朝天，故作逍遥陆地仙。老子平生万事足，人间五福一身全。厌看日月同奔骥，摆脱尘烦等蜕蝉。重到江头人不见，晓风吹泪忽潸然。
李公执挽词·其一
作者：楼钥
朝代：宋
体裁：七言律诗

乃翁志欲卧烟霞，宅枕清江欲泛槎。心地共知容渤澥，梦魂曾不到京华。伯鱼久已闻贤训，魏子端能起外家。瀰望三江梁下水，陇西德泽信无涯。
李公执挽词·其二
作者：楼钥
朝代：宋
体裁：七言律诗

未甘辛苦去朝天，故作逍遥陆地仙。老子平生万事足，人间五福一身全。厌看日月同奔骥，摆脱尘烦等蜕蝉。重到江头人不见，晓风吹泪忽潸然。
李删定挽词
作者：楼钥
朝代：宋

积善务增厚，求名惟恐多。白圭宁有玷，古井竟无波。议法资修定，监州极抚摩。佳儿传素业，留眼看巍科。冰玉心相照，谁云内举私。深居无浪出，清节畏人知。尚忆紫芝宇，无惭有道碑。填空雨黄叶，西望不胜悲。
李删定挽词·其一
作者：楼钥
朝代：宋
体裁：五言律诗

积善务增厚，求名惟恐多。白圭宁有玷，古井竟无波。议法资修定，监州极抚摩。佳儿传素业，留眼看巍科。
李删定挽词·其二
作者：楼钥
朝代：宋
体裁：五言律诗

冰玉心相照，谁云内举私。深居无浪出，清节畏人知。尚忆紫芝宇，无惭有道碑。填空雨黄叶，西望不胜悲。
李尧卿挽词
作者：楼钥
朝代：宋

里社久相从，知君阴有功。
救人多药喜，持论耻雷同。
素业诸郎在，浮生一梦空。
凄凉宋清传，健笔媿河东。
李尧卿挽词
作者：楼钥
朝代：宋
体裁：五言律诗

里社久相从，知君阴有功。救人多药喜，持论耻雷同。素业诸郎在，浮生一梦空。凄凉宋清传，健笔愧河东。
李度支挽词
作者：楼钥
朝代：宋

忽作堂堂去，门前爵已罗。梦随弹指断，事向盖棺多。心系六州铁，身倾千丈坡。喑喑昼夜哭，柰此敬姜何。孰匪同升素，君于我最亲。词章传自旧，翰墨恍犹新。别去情逾笃，归来迹遽陈。无从效经纪，悲结泪沾巾。
李度支挽词·其一
作者：楼钥
朝代：宋

忽作堂堂去，门前爵已罗。梦随弹指断，事向盖棺多。心系六州铁，身倾千丈坡。喑喑昼夜哭，柰此敬姜何。
李度支挽词·其一
作者：楼钥
朝代：宋

忽作堂堂去，门前爵已罗。
梦随弹指断，事向盖棺多。
心繫六州铁，身倾千丈坡。
喑喑昼夜哭，柰此敬姜何。
李度支挽词·其二
作者：楼钥
朝代：宋
体裁：五言律诗

孰匪同升素，君于我最亲。词章传自旧，翰墨恍犹新。别去情逾笃，归来迹遽陈。无从效经纪，悲结泪沾巾。
李才翁贺除天官次韵
作者：楼钥
朝代：宋

九年奔走祇思闲，归梦时时堕故山。已愧演纶词禁上，更堪曳履侍臣閒。官曹顾我空无补，世事惟君了不关。但欲相从游物外，不应久此玷清班。我居铨部闹簪裾，终羡寒窗只蠹鱼。每念故交今有几，况如盛德岂容疏。京尘共叹催人老，市道谁知有隐居。久苦笔端枯渴甚，楚波正欲借君馀。
李才翁贺除天官次韵·其一
作者：楼钥
朝代：宋

九年奔走祇思闲，归梦时时堕故山。
已媿演纶词禁上，更堪曳履侍臣閒。
官曹顾我空无补，世事惟君了不关。
但欲相从游物外，不应久此玷清班。
李才翁贺除天官次韵·其一
作者：楼钥
朝代：宋

九年奔走祇思闲，归梦时时堕故山。已愧演纶词禁上，更堪曳履侍臣閒。官曹顾我空无补，世事惟君了不关。但欲相从游物外，不应久此玷清班。
李才翁贺除天官次韵·其二
作者：楼钥
朝代：宋

我居铨部闹簪裾，终羡寒窗只蠹鱼。
每念故交今有几，况如盛德岂容疎。
京尘共嘆催人老，市道谁知有隠居。
久苦笔端枯渴甚，楚波正欲借君余。
李才翁贺除天官次韵·其二
作者：楼钥
朝代：宋

我居铨部闹簪裾，终羡寒窗只蠹鱼。每念故交今有几，况如盛德岂容疏。京尘共叹催人老，市道谁知有隐居。久苦笔端枯渴甚，楚波正欲借君馀。
李抚州挽词
作者：楼钥
朝代：宋

与物初无忤，台评反谓倾。麾符成漫仕，林壑寄平生。跪履嗟何晚，挥犀空复情。天台隔风浪，无地拜佳城。李下真无径，门前可设罗。诗如翰林逸，书似邺侯多。奇字今谁问，遗编尚不磨。从来好哀挽，薤露忍兴歌。蚤岁文声振，长沙见贾生。积薪看晚辈，推毂致名卿。子舍真连璧，生涯付短檠。风流今李汉，极口赞冰清。
李抚州挽词·其一
作者：楼钥
朝代：宋

与物初无忤，台评反谓倾。麾符成漫仕，林壑寄平生。跪履嗟何晚，挥犀空复情。天台隔风浪，无地拜佳城。
李抚州挽词·其一
作者：楼钥
朝代：宋

与物初无忤，台评反谓倾。
麾符成漫仕，林壑寄平生。
跪履嗟何晚，挥犀空復情。
天台隔风浪，无地拜佳城。
李抚州挽词·其三
作者：楼钥
朝代：宋
体裁：五言律诗

蚤岁文声振，长沙见贾生。积薪看晚辈，推毂致名卿。子舍真连璧，生涯付短檠。风流今李汉，极口赞冰清。
李抚州挽词·其二
作者：楼钥
朝代：宋
体裁：五言律诗

李下真无径，门前可设罗。诗如翰林逸，书似邺侯多。奇字今谁问，遗编尚不磨。从来好哀挽，薤露忍兴歌。
李文授和所赠老融诗复次韵为谢
作者：楼钥
朝代：宋

邺侯插架书最多，笔力雄奇天所命。万人海中深闭门，理窟搜寻到幽夐。我诗无律如山讴，形秽岂堪珠玉映。时时归梦入故山，曳杖松间记投暝。因君佳句撩秋思，便欲归寻旧三径。兼旬足痹不良行，况复炎蒸如釜甑。夜来一雨洗河汉，檐溜涓涓清入听。晨兴剥啄谁叩门，乃有同声喜相应。读之恍若濯清风，自觉昏眸怯明镜。伊余何幸点班行，结交往往多名胜。夫君平处顾清新，解道澄江如练净。从今我乃得四友，不特官梅动诗兴。推枕裁诗谢高致，扶惫摇毫心靡定。旧闻读檄愈头风，今赖长篇起衰病。
李文授和所赠老融诗復次韵为谢
作者：楼钥
朝代：宋

邺侯插架书最多，笔力雄奇天所命。
万人海中深闭门，理窟搜寻到幽夐。
我诗无律如山讴，形秽岂堪珠玉映。
时时归梦入故山，曳杖松间记投暝。
因君佳句撩秋思，便欲归寻旧三径。
兼旬足痹不良行，况復炎蒸如釜甑。
夜来一雨洗河汉，檐溜涓涓清入听。
晨兴剥啄谁叩门，乃有同声喜相应。
读之恍若濯清风，自觉昏眸怯明镜。
伊余何幸点班行，结交往往多名胜。
夫君平处顾清新，解道澄江如练浄。
从今我乃得四友，不特官梅动诗兴。
推枕裁诗谢高致，扶惫摇毫心靡定。
旧闻读檄愈头风，今頼长篇起衰病。
李起宗舍人悠然亭
作者：楼钥
朝代：宋
体裁：七言律诗

远游蜀道历艰难，径上甘泉豹尾间。荷橐忽思辞北省，拂衣自喜见南山。当时旁舍基犹在，回首垂髫鬓已斑。先友碑阴尽陈迹，寒空依旧湿烟鬟。
杨圣可棋集余方归自桃源不及预次韵
作者：楼钥
朝代：宋
体裁：七言律诗

屏处尤便野性慵，故人何幸总相逢。赋归敢慕陶彭泽，自免犹睎邴曼容。棋酒交欢情正洽，江山得助景方浓。嗟余误入桃源去，归路满城闻晚钟。
杨州琼花
作者：楼钥
朝代：宋
体裁：七言律诗

回忆灵根六十年，秋深恨不见芳鲜。兹从淮上来千里，非比人间聚八仙。曾有画图称小异，谅应后土爱孤妍。或言天杖诚虚语，荣悴中分亦偶然。
杨待制挽词
作者：楼钥
朝代：宋

望重威无怒，仁深勇有馀。百年忧国志，满箧荐贤书。德政不胜载，才猷未尽摅。佳儿人物似，真可大门闾。蜀道名天险，驰驱敢惮劳。剑头悬六印，梦里益三刀。汉殿联簪橐，燕山拥节旄。惜哉觇国意，不得试龙韬。蜀用东南彦，皇家属意深。贰卿频报政，上相最知心。泛宅俱杭苇，同朝拟断金。庙廊期引类，疾病两侵寻。事契因同荐，交情晚益亲。半生文会少，万里宦游频。别后书犹湿，归来迹遽陈。何能发潜德，空有泪沾巾。
杨待制挽词·其一
作者：楼钥
朝代：宋

望重威无怒，仁深勇有余。
百年忧国志，满箧荐贤书。
德政不胜载，才猷未尽摅。
佳儿人物似，真可大门闾。
杨待制挽词·其一
作者：楼钥
朝代：宋

望重威无怒，仁深勇有馀。百年忧国志，满箧荐贤书。德政不胜载，才猷未尽摅。佳儿人物似，真可大门闾。
杨待制挽词·其三
作者：楼钥
朝代：宋
体裁：五言律诗

蜀用东南彦，皇家属意深。贰卿频报政，上相最知心。泛宅俱杭苇，同朝拟断金。庙廊期引类，疾病两侵寻。
杨待制挽词·其二
作者：楼钥
朝代：宋

蜀道名天险，驰驱敢惮劳。
剑头悬六印，梦裏益三刀。
汉殿联簪橐，燕山拥节旄。
惜哉觇国意，不得试龙韬。
杨待制挽词·其二
作者：楼钥
朝代：宋

蜀道名天险，驰驱敢惮劳。剑头悬六印，梦里益三刀。汉殿联簪橐，燕山拥节旄。惜哉觇国意，不得试龙韬。
杨待制挽词·其四
作者：楼钥
朝代：宋

事契因同荐，交情晚益亲。半生文会少，万里宦游频。别后书犹湿，归来迹遽陈。何能发潜德，空有泪沾巾。
杨待制挽词·其四
作者：楼钥
朝代：宋

事契因同荐，交情晚益亲。
半生文会少，万里宦游频。
别后书犹湿，归来迹遽陈。
何能发潜德，空有泪霑巾。
杨武恭王挽词
作者：楼钥
朝代：宋

历数中兴将，谁为第一功。两朝忠卫上，四海雅推公。富贵无危溢，哀荣有始终。吾知尚遗恨，不见朔庭空。勇气真虓虎，仁心剧放麑。推锋多折馘，解缚屡招携。细柳门坚闭，长杨马不嘶。夜深星忽堕，何处问撑犁。父祖成完节，丹心激懦夫。枕戈枭逆虏，抚剑志伊吾。忠孝公何愧，哀荣世所无。从今紫荷橐，接武上亨衢。王爵报元勋，临危更致身。鲸波飞战舰，狼子叹江神。木落淮南暮，尘清塞外春。功臣谁第一，图画在麒麟。
杨武恭王挽词·其一
作者：楼钥
朝代：宋
体裁：五言律诗

历数中兴将，谁为第一功。两朝忠卫上，四海雅推公。富贵无危溢，哀荣有始终。吾知尚遗恨，不见朔庭空。
杨武恭王挽词·其三
作者：楼钥
朝代：宋

父祖成完节，丹心激懦夫。
枕戈枭逆虏，抚剑志伊吾。
忠孝公何媿，哀荣世所无。
从今紫荷橐，接武上亨衢。
杨武恭王挽词·其三
作者：楼钥
朝代：宋

父祖成完节，丹心激懦夫。枕戈枭逆虏，抚剑志伊吾。忠孝公何愧，哀荣世所无。从今紫荷橐，接武上亨衢。
杨武恭王挽词·其二
作者：楼钥
朝代：宋
体裁：五言律诗

勇气真虓虎，仁心剧放麑。推锋多折馘，解缚屡招携。细柳门坚闭，长杨马不嘶。夜深星忽堕，何处问撑犁。
杨武恭王挽词·其四
作者：楼钥
朝代：宋
体裁：五言律诗

王爵报元勋，临危更致身。鲸波飞战舰，狼子叹江神。木落淮南暮，尘清塞外春。功臣谁第一，图画在麒麟。
杨花
作者：楼钥
朝代：宋
体裁：七言绝句

杜门无绪看芳菲，见说杨花满路飞。谢汝不随人冷暖，因风翻舞到柴扉。
杨花
作者：楼钥
朝代：宋

雨压轻寒春较迟，春深不见柳绵飞。忽然飞入閒庭院，疑是故人何处归。柳绵无数糁枝头，日暖随风扑画楼。万象可观惟有雪，喜看晴昼满空游。为我轻攀绿柳枝，带花低护笑携归。日长深院微风动，要看松绵当面飞。野芳庭草是生涯，老去祇宜闲在家。几日惜春留不住，小鬟为我拾杨花。
杨花·其一
作者：楼钥
朝代：宋
体裁：七言绝句

雨压轻寒春较迟，春深不见柳绵飞。忽然飞入閒庭院，疑是故人何处归。
杨花·其三
作者：楼钥
朝代：宋
体裁：七言绝句

为我轻攀绿柳枝，带花低护笑携归。日长深院微风动，要看松绵当面飞。
杨花·其二
作者：楼钥
朝代：宋
体裁：七言绝句

柳绵无数糁枝头，日暖随风扑画楼。万象可观惟有雪，喜看晴昼满空游。
杨花·其四
作者：楼钥
朝代：宋
体裁：七言绝句

野芳庭草是生涯，老去祇宜闲在家。几日惜春留不住，小鬟为我拾杨花。
枕上
作者：楼钥
朝代：宋
体裁：七言绝句

不守庚申不坐禅，老来触事总悠然。天明门外无来客，尽好萧萧听雨眠。
林和叔侍郎龟潭庄
作者：楼钥
朝代：宋

顷年曾记游花溪，宗枢潭府溪之湄。徘徊其上叹秀爽，宜有英才瑞明时。岩岩林公天与奇，劲气不为金石移。少以六义鸣上庠，游宦所至英声驰。澜翻荐口彻旒冕，通籍直上黄金闺。出宰长城如卓鲁，至今遗爱人歌之。入朝一冠御史豸，台纲振厉先光辉。光宗圣度如天大，俾承旧制形宸奎。言所当言公不屈，上喜抗直深倚毗。历居三院上横榻，首尾独击及四期。擢居小天不肯住，远指章贡把一麾。政成召节不旋踵，神与清涨促公归。代言批敕节弥励，藜藿不采非公谁。竟以松班分制阃，海邦虽陋不鄙夷。抚摩赤子廑一稔，功利及物难周知。公方在台我立螭，台省相望心事齐。皇上初政公赐环，我居青琐公紫薇。时平论事同努力，寄名雷霆如恐迟。我求外补径投閒，公亦出关喜相随。受廛亲见贤郡侯，攀辕卧辙同旄倪。公时自谓二宜去，吏民犹诵三不欺。棠阴蔽芾勿剪伐，万人来往城南堤。书来不复说馀事，颇言别墅躬锄犁。频年日涉愈成趣，去家三里共游嬉。首崇御札极尊閤，又以副墨登之碑。非欲自诧稽古力，铺张圣德彰仁慈。犹记殿上争挽衣，咫尺龙颜犯天威。坐以汉法当粉齑，廷臣就列仍绅緌。箧藏常裾不容毁，如以折槛存轩墀。公严十袭我书榜，老臣追往空涕洟。吾闻一潭浩深绿，上有怪石形如龟。是为古丽最佳处，地藏天作公发挥。大溪横贯地坦平，演迤明秀山四围。十峰历历可名数，馀如芙蓉耸天涯。独此一山亘里许，中立壁峻难攀跻。堂名娱老正东南，比汉二疏公庶几。海棠炫昼绕栏槛，细数嫣红遍繁枝。杂花满地秀而野，何殊迂叟居洛师。千岁灵龟巢莲叶，祝公耆寿登庞眉。桃花源杳号霞隐，木奴霜后黄金垂。深可藏书旷可射，初篁细香临月池。狎鸥渚边鸥为下，观鱼梁上鱼不疑。悬崖石横笋斜出，拒霜为城媚清漪。公既垂车弃轩冕，鸿飞冥冥不受羁。超然但欲适吾意，抱瓮直欲心忘机。我虽未到景略序，尽录无心图画为。花朝月夕景何限，想见晴好雨亦宜。落霞孤鹜映西日，多少空翠仍烟霏。此虽见之咏不足，强欲著语是耶非。两守宝婺行或止，无由往叩山中扉。旧闻赵公访欧阳，千里命驾如吕稽。清风明月两閒人，万口犹传乐府诗。我虽挂冠病双足，颂系一榻当炎曦。荷公虽若鱼相忘，尺书时来自缄题。屡索鄙书懒未暇，又恐境胜难为词。兹来督我语益峻，远寄蜀绢栏乌丝。为吾赠诗仍就写，欲待相好无时衰。想像试作高堂赋，身知难往心欲飞。才固不多老更尽，况此病瘁神亦疲。不如及今为公作，语成不工不敢辞。两家子弟向后日，庶几二老同襟期。
林和叔侍郎龟潭庄
作者：楼钥
朝代：宋

顷年曾记游花溪，宗枢潭府溪之湄。
徘徊其上嘆秀爽，宜有英才瑞明时。
岩岩林公天与奇，劲气不为金石移。
少以六义鸣上庠，游宦所至英声驰。
澜翻荐口彻旒冕，通籍直上黄金闺。
出宰长城如卓鲁，至今遗爱人歌之。
入朝一冠御史豸，台纲振厉先光辉。
光宗圣度如天大，俾承旧制形宸奎。
言所当言公不屈，上喜抗直深倚毗。
历居三院上横榻，首尾独击及四期。
擢居小天不肯住，远指章贡把一麾。
政成召节不旋踵，神与清涨促公归。
代言批敕节弥励，藜藿不采非公谁。
竟以松班分制阃，海邦虽陋不鄙夷。
抚摩赤子厪一稔，功利及物难周知。
公方在台我立螭，台省相望心事齐。
皇上初政公赐环，我居青琐公紫薇。
时平论事同努力，寄名雷霆如恐迟。
我求外补径投閒，公亦出关喜相随。
受廛亲见贤郡侯，攀辕卧辙同旄倪。
公时自谓二宜去，吏民犹诵三不欺。
棠阴蔽芾勿翦伐，万人来往城南堤。
书来不復说余事，颇言别墅躬鉏犁。
频年日涉愈成趣，去家三里共游嬉。
首崇御札极尊閤，又以副墨登之碑。
非欲自诧稽古力，铺张圣德彰仁慈。
犹记殿上争挽衣，咫尺龙颜犯天威。
坐以汉法当粉齑，廷臣就列仍绅緌。
箧藏常裾不容毁，如以折槛存轩墀。
公严十袭我书榜，老臣追往空涕洟。
吾闻一潭浩深绿，上有怪石形如龟。
是为古丽最佳处，地藏天作公发挥。
大溪横贯地坦平，演迤明秀山四围。
十峰历历可名数，余如芙蓉耸天涯。
独此一山亘里许，中立壁峻难攀跻。
堂名娱老正东南，比汉二疏公庶几。
海棠炫昼遶栏槛，细数嫣红遍繁枝。
杂花满地秀而野，何殊迂叟居洛师。
千岁灵龟巢莲叶，祝公耆寿登庞眉。
桃花源杳号霞隠，木奴霜后黄金垂。
深可藏书旷可射，初篁细香临月池。
狎鸥渚边鸥为下，观鱼梁上鱼不疑。
悬崖石横笋斜出，拒霜为城媚清漪。
公既垂车弃轩冕，鸿飞冥冥不受羁。
超然但欲适吾意，抱瓮直欲心忘机。
我虽未到景略序，尽录无心图画为。
花朝月夕景何限，想见晴好雨亦宜。
落霞孤鹜映西日，多少空翠仍烟霏。
此虽见之咏不足，强欲着语是耶非。
两守宝婺行或止，无由往叩山中扉。
旧闻赵公访欧阳，千里命驾如吕稽。
清风明月两閒人，万口犹传乐府诗。
我虽挂冠病双足，颂繫一榻当炎曦。
荷公虽若鱼相忘，尺书时来自缄题。
屡索鄙书懒未暇，又恐境胜难为词。
兹来督我语益峻，远寄蜀绢栏乌丝。
为吾赠诗仍就写，欲待相好无时衰。
想像试作高堂赋，身知难往心欲飞。
才固不多老更尽，况此病瘁神亦疲。
不如及今为公作，语成不工不敢辞。
两家子弟向后日，庶几二老同襟期。
林復之求僧陈君举为写山谷与俞清老诗而和之次韵
作者：楼钥
朝代：宋
体裁：古风

归墨气何锐，为儒意何阑。劝沮皆不可，要惟心所安。何必收澄观，强欲加巾冠。余看饮光衣，以次传阿难。
林德久秘书寄楚辞故训传及叶音草木疏求序于余病中未暇因以诗寄谢
作者：楼钥
朝代：宋

平时感叹屈灵均，离骚三诵涕欲零。向来传注赖王逸，尚以舛陋遭讥评。河东天对最杰作，释问多本山海经。练塘后出号详备，晦翁集注尤精明。比逢善本穷日诵，章分句析无遁情。林侯忽又示此帙，正欲参考搴华英。属余近岁方苦疾，笔砚废堕几尘生。尝鼎一脔已知味，始知用工久已成。况复身到荆楚地，详究兰芷闻芳馨。前此同朝幸相与，锦囊诗文为我倾。惜哉不早见此书，病中欲续神不宁。年老耄及屡求去，倘得挂冠早归耕。尚当一一为寻绎，期以爝火裨明星。谩挥斐语塞厚意，深愧所报非琼瑩。
林德久秘书寄楚辞故训传及叶音草木疏求序于余病中未暇因以诗寄谢
作者：楼钥
朝代：宋
体裁：古风

平时感叹屈灵均，离骚三诵涕欲零。向来传注赖王逸，尚以舛陋遭讥评。河东天对最杰作，释问多本山海经。练塘后出号详备，晦翁集注尤精明。比逢善本穷日诵，章分句析无遁情。林侯忽又示此帙，正欲参考搴华英。属余近岁方苦疾，笔砚废堕几尘生。尝鼎一脔已知味，始知用工久已成。况复身到荆楚地，详究兰芷闻芳馨。前此同朝幸相与，锦囊诗文为我倾。惜哉不早见此书，病中欲续神不宁。年老耄及屡求去，倘得挂冠早归耕。尚当一一为寻绎，期以爝火裨明星。谩挥斐语塞厚意，深愧所报非琼莹。
林德久秘书寄楚辞故训传及叶音草木疏求序于余病中未暇因以诗寄谢
作者：楼钥
朝代：宋

平时感叹屈灵均，离骚三诵涕欲零。
向来传注頼王逸，尚以舛陋遭讥评。
河东天对最杰作，释问多本山海经。
练塘后出号详备，晦翁集註尤精明。
比逢善本穷日诵，章分句析无遁情。
林侯忽又示此帙，正欲参考搴华英。
属余近岁方苦疾，笔砚废堕几尘生。
尝鼎一脔已知味，始知用工久已成。
况復身到荆楚地，详究兰芷闻芳馨。
前此同朝幸相与，锦囊诗文为我倾。
惜哉不早见此书，病中欲续神不宁。
年老耄及屡求去，倘得挂冠早归耕。
尚当一一为寻绎，期以爝火裨明星。
谩挥斐语塞厚意，深媿所报非琼莹。
林景思雪巢
作者：楼钥
朝代：宋

四时不皆雪，陆居本非巢。高人兴寄远，表此一把茅。吾非二祖可，夜立寒齐腰。吾非鸟窠师，结庐真树梢。白日照我心，不以见睍消。两脚踏实地，风雨无漂摇。作诗穷益工，寒瘦逼岛郊。落笔句惊人，不复寻推敲。客至不问谁，淡若君子交。直气干霄上，下视鄙斗筲。富贵顷刻花，谁能等幻泡。附离如幕燕，自谓漆与胶。先生阅世熟，兀坐山城坳。春阳会有时，岂曰终系匏。锡山寄雄文，凛然竖发毛。我非敢言诗，为君聊解嘲。
林景思雪巢
作者：楼钥
朝代：宋

四时不皆雪，陆居本非巢。
高人兴寄远，表此一把茅。
吾非二祖可，夜立寒齐腰。
吾非鸟窠师，结庐真树梢。
白日照我心，不以见睍消。
两脚踏实地，风雨无漂摇。
作诗穷益工，寒瘦逼岛郊。
落笔句惊人，不復寻推敲。
客至不问谁，淡若君子交。
直气干霄上，下视鄙斗筲。
富贵顷刻花，谁能等幻泡。
附离如幕燕，自谓漆与胶。
先生阅世熟，兀坐山城坳。
春阳会有时，岂曰终繫匏。
锡山寄雄文，凛然竖髮毛。
我非敢言诗，为君聊解嘲。
林正惠公挽词
作者：楼钥
朝代：宋

爱直赵清献，忠文范景仁。累朝推旧德，今日见斯人。正色欲劘上，敢言宁顾身。紫枢方大用，惜不究经纶。去国名逾重，还朝道益尊。清虚怀骨鲠，严冷带春温。公绰真无欲，臧孙尚立言。骑箕虽永隔，精爽俨如存。凛凛古循吏，堂堂真巨公。死生忘度外，邪正烱胸中。忧世心诚切，筹边事已空。龟潭山下水，流庆与无穷。百辟素归重，三朝俱受知。风棱振台省，名字落戎夷。召节叨同命，几廷踵旧规。隧铭书不尽，归泣岘山碑。
林正惠公挽词·其一
作者：楼钥
朝代：宋
体裁：五言律诗

爱直赵清献，忠文范景仁。累朝推旧德，今日见斯人。正色欲劘上，敢言宁顾身。紫枢方大用，惜不究经纶。
林正惠公挽词·其三
作者：楼钥
朝代：宋
体裁：五言律诗

凛凛古循吏，堂堂真巨公。死生忘度外，邪正烱胸中。忧世心诚切，筹边事已空。龟潭山下水，流庆与无穷。
林正惠公挽词·其二
作者：楼钥
朝代：宋

去国名逾重，还朝道益尊。
清虚怀骨骾，严冷带春温。
公绰真无慾，臧孙尚立言。
骑箕虽永隔，精爽俨如存。
林正惠公挽词·其二
作者：楼钥
朝代：宋

去国名逾重，还朝道益尊。清虚怀骨鲠，严冷带春温。公绰真无欲，臧孙尚立言。骑箕虽永隔，精爽俨如存。
林正惠公挽词·其四
作者：楼钥
朝代：宋
体裁：五言律诗

百辟素归重，三朝俱受知。风棱振台省，名字落戎夷。召节叨同命，几廷踵旧规。隧铭书不尽，归泣岘山碑。
枢密府雪后作故韩氏子舍也
作者：楼钥
朝代：宋

平生好流水，雅欲临流赋。涧溪或过之，眷眷不能去。青山围故乡，不肯入城府。宁知开八帙，重为寻故步。势家遗故居，传舍偶成寓。轩楹立奇石，巉岩高丈许。三面立屏障，曲沼水深贮。荏苒将半载，未见有时雨。新春积雪馀，檐声夜如注。晓起推閒窗，石穴水喷吐。下穿玲珑馀，数尺成瀑布。髣髴小龙湫，虽微体略具。退公辄对之，相逢叹迟暮。有客与同赏，酌酒更告语。虽云京尘深，燕坐得幽趣。悬崖挂长藤，绝顶列佳树。微风一披拂，坠点纷无数。吾方谋乞身，信美难久驻。未能写成图，聊用赋长句。
枢密府雪后作故韩氏子舍也
作者：楼钥
朝代：宋

平生好流水，雅欲临流赋。
涧溪或过之，眷眷不能去。
青山围故乡，不肯入城府。
宁知开八袠，重为寻故步。
势家遗故居，传舍偶成寓。
轩楹立奇石，巉岩高丈许。
三面立屏障，曲沼水深贮。
荏苒将半载，未见有时雨。
新春积雪余，檐声夜如注。
晓起推閒窗，石穴水喷吐。
下穿玲珑余，数尺成瀑布。
髣髴小龙湫，虽微体略具。
退公辄对之，相逢叹迟暮。
有客与同赏，酌酒更告语。
虽云京尘深，燕坐得幽趣。
悬崖挂长藤，绝顶列佳树。
微风一披拂，坠点纷无数。
吾方谋乞身，信美难久驻。
未能写成图，聊用赋长句。
枢密新府·其一
作者：楼钥
朝代：宋

平生苦欲住山间，每恨家居不傍山。
游倦忽来参宥密，公余却得对孱颜。
援琴万壑自同响，缓步一丘犹可攀。
信美终非吾久处，乞身惟待老乡关。
枢密新府·其一
作者：楼钥
朝代：宋

平生苦欲住山间，每恨家居不傍山。游倦忽来参宥密，公馀却得对孱颜。援琴万壑自同响，缓步一丘犹可攀。信美终非吾久处，乞身惟待老乡关。
枢密新府·其二
作者：楼钥
朝代：宋

门号签书府，心存攻媿斋。
倚栏临曲沼，扶杖看悬崖。
槁叶鸣轻雨，残山拥半阶。
退公成吏隠，足以畅幽怀。
枢密新府·其二
作者：楼钥
朝代：宋

门号签书府，心存攻愧斋。倚栏临曲沼，扶杖看悬崖。槁叶鸣轻雨，残山拥半阶。退公成吏隐，足以畅幽怀。
枢密新府·其二
作者：楼钥
朝代：宋

门号签书府，心存攻愧斋。倚栏临曲沼，扶杖看悬崖。槁叶鸣轻雨，残山拥半阶。退公成吏隐，足以畅幽怀。平生苦欲住山间，每恨家居不傍山。游倦忽来参宥密，公馀却得对孱颜。援琴万壑自同响，缓步一丘犹可攀。信美终非吾久处，乞身惟待老乡关。
枢密谢公
作者：楼钥
朝代：宋

臣主一意合，风云平地生。立朝专论谏，为国总枢衡。行矣登三事，悲哉奠两楹。辍瓜恩意重，终始备哀荣。千古台山秀，名流列雁行。惟公登政路，一旦破天荒。故里空华屋，佳城映夕阳。送车无路到，东望泪浪浪。
枢密谢公·其一
作者：楼钥
朝代：宋
体裁：五言律诗

臣主一意合，风云平地生。立朝专论谏，为国总枢衡。行矣登三事，悲哉奠两楹。辍瓜恩意重，终始备哀荣。
枢密谢公·其二
作者：楼钥
朝代：宋

千古台山秀，名流列雁行。惟公登政路，一旦破天荒。故里空华屋，佳城映夕阳。送车无路到，东望泪浪浪。
枢密谢公·其二
作者：楼钥
朝代：宋

千古台山秀，名流列鴈行。
惟公登政路，一旦破天荒。
故里空华屋，佳城映夕阳。
送车无路到，东望泪浪浪。
桂花方开约客次韵
作者：楼钥
朝代：宋
体裁：七言律诗

久疑岩桂尽迟开，留待生朝伴举杯。老去欲寻千日醉，客来同引百花醅。况临高阁枝枝秀，好判闲身日日陪。家酿尽倾君不惜，莫教瓶罄耻为罍。
桃源图
作者：楼钥
朝代：宋

桃源初传武陵溪，靖节作记人不疑。其先深避嬴政虐，嘉遁与世真相违。尚不知汉况晋魏，子孙绵远无终期。正如三韩有秦语，传为神仙愈难知。桃林洞府渔人窥，别有天地均四时。意必智者塞其蹊，不然将为世所羁。后人想像作图画，但见耋稚咸嬉嬉。人家随处成井市，畎亩颇亦分塍畦。井鬼下照坤之维，方士异人多崛奇。筠笼二版坚如铁，能刻景物穷纤微。净室给以酒盈斗，一昔图成了无亏。同寮欲求第二本，版忽震裂人已非。夷坚志怪言历历，何意今乃亲见之。未知桃源有此否，此事茫昧不可稽。初疑长房缩地脉，又似照影归摩尼。巨丽写成阿房赋，牵连貌出连昌辞。采女细数七十二，人言霓裳舞羽衣。楼阁玲珑在缥缈，其间恐有太真妃。刻画工巧世固鲜，磨以岁月或可为。彩鸾唐韵已甚捷，未见神速能如斯。尚有渔舟傍阶墀，咫尺安知前路迷。天圣已踰三甲子，何人宝藏至今兹。南丰丈人惠墨本，老眼增明失昏眵。固知凡踪不可到，一梦游仙犹庶几。秘之十袭何以报，赠子相好无衰时。
桃源图
作者：楼钥
朝代：宋

桃源初传武陵溪，靖节作记人不疑。
其先深避嬴政虐，嘉遯与世真相违。
尚不知汉况晋魏，子孙绵远无终期。
正如三韩有秦语，传为神僊愈难知。
桃林洞府渔人窥，别有天地均四时。
意必智者塞其蹊，不然将为世所羁。
后人想像作图画，但见耋稚咸嬉嬉。
人家随处成井市，畎亩颇亦分塍畦。
井鬼下照坤之维，方士异人多崛奇。
筠笼二版坚如铁，能刻景物穷纤微。
浄室给以酒盈斗，一昔图成了无亏。
同寮欲求第二本，版忽震裂人已非。
夷坚志怪言历历，何意今乃亲见之。
未知桃源有此否，此事茫昧不可稽。
初疑长房缩地脉，又似照影归摩尼。
巨丽写成阿房赋，牵连貌出连昌辞。
采女细数七十二，人言霓裳舞羽衣。
楼阁玲珑在缥缈，其间恐有太真妃。
刻画工巧世固鲜，磨以岁月或可为。
彩鸾唐韵已甚捷，未见神速能如斯。
尚有渔舟傍阶墀，咫尺安知前路迷。
天圣已踰三甲子，何人宝藏至今兹。
南丰丈人惠墨本，老眼增明失昏眵。
固知凡踪不可到，一梦游僊犹庶几。
秘之十袭何以报，赠子相好无衰时。
梁仲苍挽词
作者：楼钥
朝代：宋

延赏高三让，殊科擅一鸣。元宾文未极，长吉记先成。妙语遗膏馥，玄谈悟死生。行人痛埋璧，父子若为情。人物如君少，相期上石渠。博文该四部，笃学富三馀。泪尽知无及，交深未觉疏。何时酹坟草，细读茂陵书。
梁仲苍挽词·其一
作者：楼钥
朝代：宋
体裁：五言律诗

延赏高三让，殊科擅一鸣。元宾文未极，长吉记先成。妙语遗膏馥，玄谈悟死生。行人痛埋璧，父子若为情。
梁仲苍挽词·其二
作者：楼钥
朝代：宋

人物如君少，相期上石渠。
博文该四部，笃学富三余。
泪尽知无及，交深未觉疎。
何时酹坟草，细读茂陵书。
梁仲苍挽词·其二
作者：楼钥
朝代：宋

人物如君少，相期上石渠。博文该四部，笃学富三馀。泪尽知无及，交深未觉疏。何时酹坟草，细读茂陵书。
梁审计挽词
作者：楼钥
朝代：宋

壮岁崭头角，夷涂试著鞭。群公争倒屣，诸老亦忘年。论议倾朝誉，功名短世缘。神伤贤伯仲，风雨夜无眠。寿夭固难问，吁嗟不忍言。婴啼摧玉树，衰泪洒芳萱。事契深群从，英才怆九原。悲吟惭楚些，无地与招魂。
梁审计挽词·其一
作者：楼钥
朝代：宋

壮岁崭头角，夷涂试着鞭。
羣公争倒屣，诸老亦忘年。
论议倾朝誉，功名短世缘。
神伤贤伯仲，风雨夜无眠。
梁审计挽词·其一
作者：楼钥
朝代：宋

壮岁崭头角，夷涂试著鞭。群公争倒屣，诸老亦忘年。论议倾朝誉，功名短世缘。神伤贤伯仲，风雨夜无眠。
梁审计挽词·其二
作者：楼钥
朝代：宋

寿夭固难问，吁嗟不忍言。
婴啼摧玉树，衰泪洒芳萱。
事契深羣从，英才怆九原。
悲吟惭楚些，无地与招魂。
梁审计挽词·其二
作者：楼钥
朝代：宋

寿夭固难问，吁嗟不忍言。婴啼摧玉树，衰泪洒芳萱。事契深群从，英才怆九原。悲吟惭楚些，无地与招魂。
梁运使挽词
作者：楼钥
朝代：宋

风月诗千首，烟霞宅一区。
三年着朝蹟，一节偾亨途。
南海瞻遗堞，西门破老巫。
才高不尽用，无地寄长吁。
梁运使挽词
作者：楼钥
朝代：宋

风月诗千首，烟霞宅一区。三年著朝迹，一节偾亨途。南海瞻遗堞，西门破老巫。才高不尽用，无地寄长吁。
梅仙岩
作者：楼钥
朝代：宋

梅山遗迹若为寻，怪石崚嶒一径深。未必当时真隐处，清风自觉袭衣襟。
梅仙岩
作者：楼钥
朝代：宋

梅山遗迹若为寻，怪石崚嶒一径深。
未必当时真隠处，清风自觉袭衣襟。
樊运使挽词·其一
作者：楼钥
朝代：宋
体裁：七言律诗

妙龄便有老成风，孝友丹心天与通。师友渊源得西洛，文章声价冠南宫。固知夫子才难用，犹喜先生道不穷。他日凤泉山下路，几人下马拜茔中。
樊运使挽词·其三
作者：楼钥
朝代：宋

科目公余事，南宫第一人。
七闽新使节，三署旧儒臣。
倦拜方辞馈，哀良莫赎身。
家声知有继，仙桂两枝春。
樊运使挽词·其三
作者：楼钥
朝代：宋

科目公馀事，南宫第一人。七闽新使节，三署旧儒臣。倦拜方辞馈，哀良莫赎身。家声知有继，仙桂两枝春。
樊运使挽词·其三
作者：楼钥
朝代：宋

科目公馀事，南宫第一人。七闽新使节，三署旧儒臣。倦拜方辞馈，哀良莫赎身。家声知有继，仙桂两枝春。横浦云亡后，斯文付此贤。命其随道丧，学又绝心传。河洛湮来派，西州忆旧缘。伤心耆老尽，挥泪对霜天。妙龄便有老成风，孝友丹心天与通。师友渊源得西洛，文章声价冠南宫。固知夫子才难用，犹喜先生道不穷。他日凤泉山下路，几人下马拜茔中。樊侯勋德佐中兴，百世儿孙尚典刑。阖境民苏御史雨，列城人仰使君星。宪台严冷独峨豸，道院清闲谁掣铃。谣颂洋洋在人耳，不须乐石更刊铭。
樊运使挽词·其二
作者：楼钥
朝代：宋

樊侯勋德佐中兴，百世儿孙尚典刑。阖境民苏御史雨，列城人仰使君星。宪台严冷独峨豸，道院清闲谁掣铃。谣颂洋洋在人耳，不须乐石更刊铭。
樊运使挽词·其二
作者：楼钥
朝代：宋

樊侯勋德佐中兴，百世儿孙尚典刑。
阖境民苏御史雨，列城人仰使君星。
宪台严冷独峩豸，道院清闲谁掣铃。
谣颂洋洋在人耳，不须乐石更刊铭。
樊运使挽词·其四
作者：楼钥
朝代：宋
体裁：五言律诗

横浦云亡后，斯文付此贤。命其随道丧，学又绝心传。河洛湮来派，西州忆旧缘。伤心耆老尽，挥泪对霜天。
次仲舅韵寄拙庵
作者：楼钥
朝代：宋

涵秋古涧落珠旒，几欲相将作胜游。芒屩未穿心已懒，不如莫莫且休休。明月堂前玉几山，倦游双径却来还。舅甥相与成三隐，城郭山林等是闲。公居山外我城中，不见成疏见亦空。要是归来当一见，待携藜杖访支公。莫把坐忘成坐驰，归来须是识真归。壶筹投尽无人拾，澹坐藤床风掩扉。
次仲舅韵寄拙庵·其一
作者：楼钥
朝代：宋
体裁：七言绝句

涵秋古涧落珠旒，几欲相将作胜游。芒屩未穿心已懒，不如莫莫且休休。
次仲舅韵寄拙庵·其三
作者：楼钥
朝代：宋

公居山外我城中，不见成疎见亦空。
要是归来当一见，待携藜杖访支公。
次仲舅韵寄拙庵·其三
作者：楼钥
朝代：宋

公居山外我城中，不见成疏见亦空。要是归来当一见，待携藜杖访支公。
次仲舅韵寄拙庵·其二
作者：楼钥
朝代：宋

明月堂前玉几山，倦游双径却来还。舅甥相与成三隐，城郭山林等是闲。
次仲舅韵寄拙庵·其二
作者：楼钥
朝代：宋

明月堂前玉几山，倦游双径却来还。
舅甥相与成三隠，城郭山林等是闲。
次仲舅韵寄拙庵·其四
作者：楼钥
朝代：宋
体裁：七言绝句

莫把坐忘成坐驰，归来须是识真归。壶筹投尽无人拾，澹坐藤床风掩扉。
次伯舅汪运干所寄韵
作者：楼钥
朝代：宋
体裁：五言律诗

遥忆牢之舅，功名志欲成。离思满方寸，望眼费双明。揽笔四愁咏，登楼千里情。贤劳休自叹，幢下本书生。
次南真宫龚道士壁间韵
作者：楼钥
朝代：宋

幽舍足留客，疎篁不用林。
相过几樽酒，清坐一瑶琴。
野鹤伴僊隠，閒云寄此心。
黄冠如有许，来者为低簪。
次南真宫龚道士壁间韵
作者：楼钥
朝代：宋

幽舍足留客，疏篁不用林。相过几樽酒，清坐一瑶琴。野鹤伴仙隐，閒云寄此心。黄冠如有许，来者为低簪。
次卢国华提刑所寄韵
作者：楼钥
朝代：宋
体裁：七言律诗

持节归来上粉闱，祇今一节又何之。乐天好句追长庆，元亮高风挹义熙。我恨别多仍会少，君虽去速岂来迟。闽山荔子熏晴昼，莫惜登临剩赋诗。
次吴伯华韵
作者：楼钥
朝代：宋

一身遇坎复乘流，景物当前亦自由。草浅人行因作径，水来沙聚看成洲。哦诗肯为钩棘句，适意即是逍遥游。烂醉不知门外事，夕阳日日下西头。
次吴伯华韵
作者：楼钥
朝代：宋

一身遇坎復乘流，景物当前亦自由。
草浅人行因作径，水来沙聚看成洲。
哦诗肯为鈎棘句，适意即是逍遥游。
烂醉不知门外事，夕阳日日下西头。
次周益公韵
作者：楼钥
朝代：宋

天将间气孕山川，名世还当五百年。已是有官居鼎鼐，不妨平地作神仙。书林尚欲校三豕，笔力犹能驱两肩。前日勋名身既退，斯文留与后人传。六一先生葛稚川，两孙俱并相君年。词场鏖战今成梦，潭府齐盟望若仙。政路三公旧同甲，洛阳四老信差肩。坊名丙午真奇事，写入诗编盍并传。顷尝假守向中川，公在黄扉已数年。每念夔龙容接武，自期鸡犬亦登仙。入朝终叹一交臂，问道几思偏祖肩。数仞宫墙天样远，此心何日遂亲传。别驾归来自赣川，相迎方叹别经年。为言相国珠玑语，寄问祠庭山泽仙。妙句耸观亲盥手，满城争玩日骈肩。退怜母子方偕隐，却恐虚名似此传。舅甥相与老鄞川，况值慈亲九十年。画舫时追唐贺监，笋舆联访汉梅仙。官名自愧偶同辙，才望如何敢并肩。误辱品题称酷似，此声梁楚更堪传。
次周益公韵·其一
作者：楼钥
朝代：宋
体裁：七言律诗

天将间气孕山川，名世还当五百年。已是有官居鼎鼐，不妨平地作神仙。书林尚欲校三豕，笔力犹能驱两肩。前日勋名身既退，斯文留与后人传。
次周益公韵·其三
作者：楼钥
朝代：宋
体裁：七言律诗

顷尝假守向中川，公在黄扉已数年。每念夔龙容接武，自期鸡犬亦登仙。入朝终叹一交臂，问道几思偏祖肩。数仞宫墙天样远，此心何日遂亲传。
次周益公韵·其二
作者：楼钥
朝代：宋
体裁：七言律诗

六一先生葛稚川，两孙俱并相君年。词场鏖战今成梦，潭府齐盟望若仙。政路三公旧同甲，洛阳四老信差肩。坊名丙午真奇事，写入诗编盍并传。
次周益公韵·其五
作者：楼钥
朝代：宋

舅甥相与老鄞川，况值慈亲九十年。
画舫时追唐贺监，笋舆联访汉梅仙。
官名自媿偶同辙，才望如何敢并肩。
误辱品题称酷似，此声梁楚更堪传。
次周益公韵·其五
作者：楼钥
朝代：宋

舅甥相与老鄞川，况值慈亲九十年。画舫时追唐贺监，笋舆联访汉梅仙。官名自愧偶同辙，才望如何敢并肩。误辱品题称酷似，此声梁楚更堪传。
次周益公韵·其四
作者：楼钥
朝代：宋

别驾归来自赣川，相迎方叹别经年。为言相国珠玑语，寄问祠庭山泽仙。妙句耸观亲盥手，满城争玩日骈肩。退怜母子方偕隐，却恐虚名似此传。
次周益公韵·其四
作者：楼钥
朝代：宋

别驾归来自赣川，相迎方叹别经年。
为言相国珠玑语，寄问祠庭山泽僊。
妙句耸观亲盥手，满城争玩日骈肩。
退怜母子方偕隠，却恐虚名似此传。
次曾子固韵
作者：楼钥
朝代：宋

惊见银河空外翻，奔湍千丈有余寒。
下流不用长劳望，祇向悬崖顶上看。
次曾子固韵
作者：楼钥
朝代：宋

惊见银河空外翻，奔湍千丈有馀寒。下流不用长劳望，祇向悬崖顶上看。
次李季章监簿韵
作者：楼钥
朝代：宋

跪履巽岩今几年，见君风度喜跫然。长编固已翻青简，老墨犹能宝漆烟。游宦自欣天影近，思家犹在夕阳边。时从甥馆追清赏，剩写新诗继谪仙。
次李季章监簿韵
作者：楼钥
朝代：宋

跪履巽岩今几年，见君风度喜跫然。
长编固已翻青简，老墨犹能宝漆烟。
游宦自欣天影近，思家犹在夕阳边。
时从甥馆追清赏，剩写新诗继谪僊。
次潘安叔寄新溪诗韵
作者：楼钥
朝代：宋
体裁：七言绝句

曾游明月旧双溪，老去情怀百不宜。梦绕新溪身不到，更休重和寄来诗。
次病足韵
作者：楼钥
朝代：宋
体裁：七言律诗

定数无过偶与奇，达人处顺更安时。不于椿菌量长短，岂为彭殇较疾迟。虽是一时身有疾，行开九秩寿无期。外生六十头先白，杖屦相从最得宜。
次许深甫寄陈颐刚韵
作者：楼钥
朝代：宋

博物曾经辨实沈，论兵更觉用功深。九阍未进六奇计，万卷空催一寸心。流水高山谁复会，寒松春柳解相寻。如君岂是长贫者，作计无令岁月侵。前朝折戟尚沙沈，志士私忧意向深。谋国未须先问陈，平戎要且务攻心。衣冠旧老知谁在，禾黍遗宫尚可寻。骑省再新人有望，一言坐复故疆侵。
次许深甫寄陈颐刚韵·其一
作者：楼钥
朝代：宋

博物曾经辨实沈，论兵更觉用功深。九阍未进六奇计，万卷空催一寸心。流水高山谁复会，寒松春柳解相寻。如君岂是长贫者，作计无令岁月侵。
次许深甫寄陈颐刚韵·其一
作者：楼钥
朝代：宋

博物曾经辨实沈，论兵更觉用功深。
九阍未进六奇计，万卷空催一寸心。
流水高山谁復会，寒松春柳解相寻。
如君岂是长贫者，作计无令岁月侵。
次许深甫寄陈颐刚韵·其二
作者：楼钥
朝代：宋

前朝折戟尚沙沈，志士私忧意向深。谋国未须先问陈，平戎要且务攻心。衣冠旧老知谁在，禾黍遗宫尚可寻。骑省再新人有望，一言坐复故疆侵。
次许深甫寄陈颐刚韵·其二
作者：楼钥
朝代：宋

前朝折戟尚沙沈，志士私忧意向深。
谋国未须先问陈，平戎要且务攻心。
衣冠旧老知谁在，禾黍遗宫尚可寻。
骑省再新人有望，一言坐復故疆侵。
次赠少微兄韵
作者：楼钥
朝代：宋

汪楼比屋古城隅，彼此清贫不愿余。
南阮诸贤今有几，东床佳壻竟谁如。
归乡年亦非全老，对酒情犹未觉疎。
来往两家无倦色，此身端合老犂锄。
次赠少微兄韵
作者：楼钥
朝代：宋

汪楼比屋古城隅，彼此清贫不愿馀。南阮诸贤今有几，东床佳婿竟谁如。归乡年亦非全老，对酒情犹未觉疏。来往两家无倦色，此身端合老犁锄。
次韵东坡武昌西山诗
作者：楼钥
朝代：宋

党论一兴谁可回，贤路荆棘争先栽。
窜流多能擅笔墨，囚拘或可为盐梅。
雪堂先生万人敌，议论磊落心崔嵬。
向来罗织脱一死，至今诗话存乌台。
凭高望远想宏放，眼界四海空无埃。
黄冈踏遍兴未尽，绝江浪破琉璃堆。
漫郎神交信如在，石为窊樽胜金罍。
邓侯先曾访遗迹，铭文深刻山之隈。
山荒地僻分埋没，二公前后搜莓苔。
元佑一洗人间怨，天地清宁公道开。
玉堂同念旧游胜，笔端万物挫欲摧。
时哉难得復易失，弟兄远过崖与雷。
北归天涯望阳羡，买田不及归去来。
我为长歌弔此老，恸哭未抵长歌哀。
次韵东坡武昌西山诗
作者：楼钥
朝代：宋

党论一兴谁可回，贤路荆棘争先栽。窜流多能擅笔墨，囚拘或可为盐梅。雪堂先生万人敌，议论磊落心崔嵬。向来罗织脱一死，至今诗话存乌台。凭高望远想宏放，眼界四海空无埃。黄冈踏遍兴未尽，绝江浪破琉璃堆。漫郎神交信如在，石为窊樽胜金罍。邓侯先曾访遗迹，铭文深刻山之隈。山荒地僻分埋没，二公前后搜莓苔。元祐一洗人间怨，天地清宁公道开。玉堂同念旧游胜，笔端万物挫欲摧。时哉难得复易失，弟兄远过崖与雷。北归天涯望阳羡，买田不及归去来。我为长歌吊此老，恸哭未抵长歌哀。
次韵五诗 其一 山行野老问年
作者：楼钥
朝代：宋

田夫笑把褐衣牵，争问壶中别有天。齿发虽衰浑未觉，精神愈胜果何缘。公言已老偶能尔，我本无心只自然。再祷百分才及一，定应椿寿八千年。
次韵五诗 其二 坚郑贵温棋社
作者：楼钥
朝代：宋

二公休致我来归，尽可同裁隐士衣。此已屡谋登竹所，君其无吝造城扉。人间厌见手翻覆，乐处但当颐指挥。凉气一新宜近酒，盍簪莫似向来稀。
次韵五诗·坚郑贵温棋社
作者：楼钥
朝代：宋

二公休致我来归，尽可同裁隠士衣。
此已屡谋登竹所，君其无吝造城扉。
人间厌见手翻覆，乐处但当颐指挥。
凉气一新宜近酒，盍簪莫似向来稀。
次韵五诗·山行野老问年
作者：楼钥
朝代：宋

田夫笑把褐衣牵，争问壶中别有天。齿发虽衰浑未觉，精神愈胜果何缘。公言已老偶能尔，我本无心只自然。再祷百分才及一，定应椿寿八千年。二公休致我来归，尽可同裁隐士衣。此已屡谋登竹所，君其无吝造城扉。人间厌见手翻覆，乐处但当颐指挥。凉气一新宜近酒，盍簪莫似向来稀。公看鱼跃与鸢飞，鹤胫虽长断则悲。世事不容人苦较，秋风自有叶先知。青奴难免交新绝，素扇宁须手自持。宋玉赋篇终未达，不如老子笑成诗。黄云万顷一时收，喜见高空风露秋。岁事及今将告毕，人生到老盍归休。固知景物能兴感，亦有痴人苦过忧。胸次果然无一累，岂容秋月使人愁。神明未觉晋公衰，老母尤欣兄弟怡。范宁王枕无许寿，牢之无忌不闻诗。秋风对酒劝酬处，夜月乘桥来往时。但要两家同此适，不须更遣外间知。
次韵五诗·山行野老问年
作者：楼钥
朝代：宋

田夫笑把褐衣牵，争问壶中别有天。
齿髮虽衰浑未觉，精神愈胜果何缘。
公言已老偶能尔，我本无心只自然。
再祷百分才及一，定应椿寿八千年。
次韵五诗·秋凉有感
作者：楼钥
朝代：宋
体裁：七言律诗

公看鱼跃与鸢飞，鹤胫虽长断则悲。世事不容人苦较，秋风自有叶先知。青奴难免交新绝，素扇宁须手自持。宋玉赋篇终未达，不如老子笑成诗。
次韵五诗·舅甥赓酬之乐
作者：楼钥
朝代：宋
体裁：七言律诗

神明未觉晋公衰，老母尤欣兄弟怡。范宁王枕无许寿，牢之无忌不闻诗。秋风对酒劝酬处，夜月乘桥来往时。但要两家同此适，不须更遣外间知。
次韵五诗·谕悲秋者
作者：楼钥
朝代：宋
体裁：七言律诗

黄云万顷一时收，喜见高空风露秋。岁事及今将告毕，人生到老盍归休。固知景物能兴感，亦有痴人苦过忧。胸次果然无一累，岂容秋月使人愁。
次韵伯父与心闻偈
作者：楼钥
朝代：宋
体裁：偈颂

法器何妨待晚成，一朝点铁便成金。拽开鼻孔力无限，坐断舌头功更深。扬子江头言在耳，灵山会上笑传心。自怜钝置无香气，四十年来只似今。
次韵六和塔秀江亭璧閒留题
作者：楼钥
朝代：宋
体裁：古风

江外参差列万山，我家深在万山间。好山正不用钱买，但要未老身先闲。长江比愁终似少，江水能回愁不了。扁舟何日过西陵，鄮山佳处吾归老。
次韵十绝 其一 休官
作者：楼钥
朝代：宋

人生宁问草堂资，乞得闲身且径归。惭愧舅甥俱就隐，澹然相对两忘机。
次韵十绝 其九 染须
作者：楼钥
朝代：宋

染须欲学少年时，笑杀当年荣启期。公道世间惟此耳，年来犹幸不相欺。
次韵十绝 其二 发书
作者：楼钥
朝代：宋

故人惟赖几行书，今日谁能更访吾。旧日热心今就冷，向来已自得揶揄。
次韵十绝 其八 读书
作者：楼钥
朝代：宋

佚老无如大字书，聊将遮眼度三馀。有时忠义忽相激，间遇包胥与子胥。
次韵十绝 其四 出谒
作者：楼钥
朝代：宋

杜门却扫寖多时，间傍人门亦漫为。茶灶笔床烟浪去，自疑身是老天随。
次韵十绝·休官
作者：楼钥
朝代：宋

人生宁问草堂资，乞得闲身且径归。
惭媿舅甥俱就隠，澹然相对两忘机。
次韵十绝·休官
作者：楼钥
朝代：宋

人生宁问草堂资，乞得闲身且径归。惭愧舅甥俱就隐，澹然相对两忘机。故人惟赖几行书，今日谁能更访吾。旧日热心今就冷，向来已自得揶揄。客至何妨送与迎，门前罗爵亦人情。可怜寒士犹相望，时有饥来柳絮轻。杜门却扫寖多时，间傍人门亦漫为。茶灶笔床烟浪去，自疑身是老天随。幸身未老已先闲，到处时时尽醉还。更欲相邀莲社客，共寻精舍上孱颜。老去情怀百不宜，上楼腰脚觉舒迟。适斋异禀人难及，病起精神略不衰。但使心如水在槃，坐令四体自然胖。有人来问安心法，将汝心来与汝安。佚老无如大字书，聊将遮眼度三馀。有时忠义忽相激，间遇包胥与子胥。染须欲学少年时，笑杀当年荣启期。公道世间惟此耳，年来犹幸不相欺。闻道壶中别有天，能将俄顷比千年。千年俄顷俱成梦，只任天真却晏然。
次韵十绝·修养
作者：楼钥
朝代：宋
体裁：七言绝句

闻道壶中别有天，能将俄顷比千年。千年俄顷俱成梦，只任天真却晏然。
次韵十绝·出谒
作者：楼钥
朝代：宋

杜门却扫寖多时，间傍人门亦漫为。
茶竈笔床烟浪去，自疑身是老天随。
次韵十绝·发书
作者：楼钥
朝代：宋

故人惟頼几行书，今日谁能更访吾。
旧日热心今就冷，向来已自得揶揄。
次韵十绝·安心
作者：楼钥
朝代：宋
体裁：七言绝句

但使心如水在槃，坐令四体自然胖。有人来问安心法，将汝心来与汝安。
次韵十绝·染鬚
作者：楼钥
朝代：宋

染鬚欲学少年时，笑杀当年荣启期。
公道世间惟此耳，年来犹幸不相欺。
次韵十绝·病起
作者：楼钥
朝代：宋
体裁：七言绝句

老去情怀百不宜，上楼腰脚觉舒迟。适斋异禀人难及，病起精神略不衰。
次韵十绝·见客
作者：楼钥
朝代：宋
体裁：七言绝句

客至何妨送与迎，门前罗爵亦人情。可怜寒士犹相望，时有饥来柳絮轻。
次韵十绝·读书
作者：楼钥
朝代：宋

佚老无如大字书，聊将遮眼度三余。
有时忠义忽相激，间遇包胥与子胥。
次韵十绝·赴会
作者：楼钥
朝代：宋
体裁：七言绝句

幸身未老已先闲，到处时时尽醉还。更欲相邀莲社客，共寻精舍上孱颜。
次韵十诗
作者：楼钥
朝代：宋

懒学仙家炼大还，但欣晚节在林间。鸳行免奏三千牍，驽驾难参十二闲。短艇有时浮渌水，轻舆到处赏佳山。莫言冷淡为生活，冷淡终然无后艰。秋来病体费支吾，深闭柴门卧草庐。药裹多寻医者问，酒樽寖与故人疏。时须勉强陪来客，未免辛勤答远书。此外儒生真气习，简编犹欲趁三馀。大率舟行岸自移，机缄何必更深思。雨馀坐见水三尺，云净喜看天四垂。荷沼已残霜后盖，桂林初绽月边枝。闲中气味深长甚，问却西风总不知。幸堪击壤乐清时，衰病情怀百不宜。祇好灌畦陪汉叟，更欣学圃慕樊迟。逢人草草须倾酒，得韵匆匆且和诗。琴意高低尤自适，高山流水久心知。甥舅相寻向酒边，相忘情话更怡然。人言难遇双延阁，自愧叨联两大天。只觉光阴诗里过，何妨枕簟醉时眠。此中别有真消息，莫为人间醒者传。从来忧道不忧贫，晚向闲中得此身。直把宦途如梦过，任他世事似棋新。坐间可说旧时话，眼底幸多同社人。赓唱本求闲燕乐，莫夸末路费精神。自怜鹤发奉慈亲，家舅还欣托宝邻。已向云间收倦翼，甘从波底作潜鳞。幸然松菊连三径，谁谓神仙隔一尘。野服相从成二叟，不须更现宰官身。笑它咄咄向空书，既老投闲计未疏。釜里有鱼长自足，门前无爵是吾居。休论仙子生尘袜，莫问高轩织翠裾。百念已如灰样冷，更无骄色与人锄。秋宵坐到玉绳低，历历明蟾数桂枝。重露半翻蕉叶径，好风时飐豆花篱。不妨起舞弄清影，何用撞钟夸小诗。浊酒困人垂欲睡，更揩病眼一扬眉。秋到先生旧草堂，凉飙林叶已飘黄。渐看天宇清霜肃，更觉人家白昼长。历世既经三折臂，坐愁何必九回肠。世间万事消磨尽，祇有诗情未遽忘。
次韵十诗 其一 喜闲
作者：楼钥
朝代：宋

投闲时以醉为乡，人既相忘我亦忘。雨足已期南亩熟，风清更爱北窗凉。昼观碧落云千叠，夜看中庭月一方。时援素琴聊自遣，谁能更作凤求皇。
次韵十诗 其二 喜闲
作者：楼钥
朝代：宋

杜陵郑老共襟期，门外红尘弗与知。近日颇荒攻愧课，多时不见适斋诗。竹深荷净相留处，月白风清偶会时。地僻衣裳俱自懒，黄冠野服澹相宜。
次韵十诗 喜闲 其一
作者：楼钥
朝代：宋

投闲时以醉为乡，人既相忘我亦忘。
雨足已期南亩熟，风清更爱北窗凉。
昼观碧落云千迭，夜看中庭月一方。
时援素琴聊自遣，谁能更作凤求皇。
次韵十诗 喜闲 其二
作者：楼钥
朝代：宋

杜陵郑老共襟期，门外红尘弗与知。
近日颇荒攻媿课，多时不见适斋诗。
竹深荷浄相留处，月白风清偶会时。
地僻衣裳俱自懒，黄冠野服澹相宜。
次韵十诗·其一
作者：楼钥
朝代：宋
体裁：七言律诗

懒学仙家炼大还，但欣晚节在林间。鸳行免奏三千牍，驽驾难参十二闲。短艇有时浮渌水，轻舆到处赏佳山。莫言冷淡为生活，冷淡终然无后艰。
次韵十诗·其一〇
作者：楼钥
朝代：宋

秋到先生旧草堂，凉飈林叶已飘黄。
渐看天宇清霜肃，更觉人家白昼长。
历世既经三折臂，坐愁何必九回肠。
世间万事消磨尽，祇有诗情未遽忘。
次韵十诗·其七
作者：楼钥
朝代：宋

自怜鹤发奉慈亲，家舅还欣托宝邻。已向云间收倦翼，甘从波底作潜鳞。幸然松菊连三径，谁谓神仙隔一尘。野服相从成二叟，不须更现宰官身。
次韵十诗·其七
作者：楼钥
朝代：宋

自怜鹤髮奉慈亲，家舅还欣託宝邻。
已向云间收倦翼，甘从波底作潜鳞。
幸然松菊连三径，谁谓神僊隔一尘。
野服相从成二叟，不须更现宰官身。
次韵十诗·其三
作者：楼钥
朝代：宋

大率舟行岸自移，机缄何必更深思。
雨余坐见水三尺，云浄喜看天四垂。
荷沼已残霜后盖，桂林初绽月边枝。
闲中气味深长甚，问却西风总不知。
次韵十诗·其三
作者：楼钥
朝代：宋

大率舟行岸自移，机缄何必更深思。雨馀坐见水三尺，云净喜看天四垂。荷沼已残霜后盖，桂林初绽月边枝。闲中气味深长甚，问却西风总不知。
次韵十诗·其九
作者：楼钥
朝代：宋
体裁：七言律诗

秋宵坐到玉绳低，历历明蟾数桂枝。重露半翻蕉叶径，好风时飐豆花篱。不妨起舞弄清影，何用撞钟夸小诗。浊酒困人垂欲睡，更揩病眼一扬眉。
次韵十诗·其二
作者：楼钥
朝代：宋

秋来病体费支吾，深闭柴门卧草庐。
药裹多寻医者问，酒樽寖与故人疎。
时须勉强陪来客，未免辛勤答远书。
此外儒生真气习，简编犹欲趁三余。
次韵十诗·其二
作者：楼钥
朝代：宋

秋来病体费支吾，深闭柴门卧草庐。药裹多寻医者问，酒樽寖与故人疏。时须勉强陪来客，未免辛勤答远书。此外儒生真气习，简编犹欲趁三馀。